
Bántott,  dofolt  folyton  a  Pénz  is 
S  szép  humanitások  játsztak  velem. 
De  lelkemből  más  sohsem  érdekelte 
Fölszánt  poéta-ceruzámat. 
Csupán  Politika  és  Szerelem- 

S  úgy  számítottam  rég  ki  végem: 
Gyülóletim  hogy  eléggé  nagyok  > 
Elgy  akadt  nőstényért  elég  botorság 
Inulhat  el  még  inaimból? 
Hahogyha  nem,  már  mindent  itt  hagyok. 

Tudok-e  még  nádor-választó 
Kisúr-ősimmel  szólni  makacsul 
S  tudok-e  még  asszony  után  rohanni 
Szavakon  és  gyűléseken  txil 
Vágyva-robogva,  keresztül-kasul  ? 

Néha  megingok  s  szegy en-hülten 

Havasnak,  vénnek  érzem  a  fejem 

S  azt  hiszem,  hogy  minden  vivát  a  másé 

S  hogy  idegen  tőlem  régóta 

Balog  nádor-úr  s  bolond  szerelem. 

De  jönnek  remete  kanokként 

Os  sűrűkből  ki  szerelmek,  dühök: 

Uj  talmi  nádort  megölni  is  tudnék, 

Kivánom  őrülten  a  csókot 

S  csatában,  hitben,  tűzben  vénülök. 


A  VISSZAHOZOTT  ZÁSZLÓ 


J(fncs  (^uCa  ódíydmaaÁ  (óAűtdk 
már  Qz  sem  drt/iat,  Ao^y  CLdy  Cndre 
neuO.  ooCt- diákja  nagyon  szcrct0 
/íoztam  üÍMza  ezt  a  zászíÓt 


A  VESZÉLYEK  ISTENE 

Rttiuti  Bálának  kűMöm 


Diadalnak  diadal-gyászűtján 
Odvőzöllek.  veszélyek  Istene, 
Tarka  Isten,  kit  Düh  méhe  fogant. 
Gőgöknek  gőgje,  nagy  Gőg.  az  enyém. 

Künn  csatázván,  hajh,  nevettelek  sokszor. 
Nyert  csatáinknak  bal  osztályosát. 
Balga  kötések  balgult  frigyesét. 
De  ma  már  sejtem  isteni  erőd. 

Ha  ki  fölkapott  vércse-lecsapáskor 
S  vitt  gyöngéd  kézzel  zugba  kedvesen 
Vagy  Egre-dobón  nyílként  hajított, 
Te  voltál  mindig,  ős.  bennemi  Gőg. 

ös.  bennemi  Gőg.  pogány  ön-szerelmem. 
Vércsíkos  fényű,  intő  rendelés. 
Ki  kergés  helyett  hős  célba  tekint. 
Ki  nem  magáért  gőgöli  magát 

Ki  magát  ritkán  szereti  magáért. 
Vagy  ha  magáért,  méltán  és  nagyon. 
Vagy  bármiképpen,  mindig  görcsösen 
Avagy  bárkit  is.  de  mindig  szeret 

Kinek  parancsul  így  parancsolódott. 
De  kinek  nincsen  más  Istene,  nincs. 
S  más  hajtója  telt,  nagy  sorsa  felé. 
Mint  hős,  kijátszott  énje,  Gőg* ura. 


Tetszett  sorsomnak  amarra  fordulni, 
Honnan  jól  látszik  minden,  ami  van, 
Minden,  ami  volt  s  minden,  ami  vár 
S  künnről  megjöttek  a  belső  csaták. 

óh,  belső  csaták  diadal 'gyászútja, 
Óh,  nagy  győzés  a  legbőszebb  felen, 
óh,  rendelés,  te  legforróbb  Titok, 
Gőgoknek  gőgje,  nagy  Gőg :  az  enyém. 

A  MEGUNT  CSATAZAJ 


Mi  hőskődésbe  dühített 
S  lánggal  falatott  még  tavaly, 
Múlik  naiv,  riasztó  kedvem 
S  majdnem  altat  a  csatazaj. 

Beszélik,  hogy  élnek  ma  is, 
Kit  itt  vagy  ott  temettem  el 
S  nem  volt  záró  a  diadalmam 
S  korai  a  győztes  kehely. 

ts  minden  hír  úgy  duruzsol 
Fülembe,  mint  bolond  dana: 
Nincs  nekem  már  mi  aggodalmast, 
Méltót,  haragvót  mondana. 

Nincs  más,  csak  amit  akarok 

S  csak  kegyem  adhat  életet 

S  beszédből  is  csak  az  jut  hozzám, 

Mit  vígan  én  beszélhetek. 

Mit  helyeslek,  csak  az  igsiz 
S  amit  kedvelek,  az  a  jó, 
Dajkamese-vagyon  a  másé 
S  csak  az  én  birtokom  való. 

Mitsem  vett  el  tőlem  a  Sors 
S  minden  érdemest  meghozott, 
Megtelvén  buzgó  áhítattal 
Szent  Magamhoz  imádkozok. 

UJ  VIRÁGOS  IFJÚSÁGGAL 


Általvetőm  virág  málházza, 
Lábaim  ugrós  kedvűek, 
Kedves  súllyal  hullott  reám 
Eletemnek  késett  áldása. 

Mosolygó,  nagy  szememben  reszket 

Sok-sok  boldog  látnivaló, 

Sok  telő  kedv  és  áhítat, 

Hogy  mindent-mindent  újrakezdek. 

Ni,  mennyi  van  még  a  világon, 
örömre-szántak  és  jövők. 
Hopp,  hívnak- várnak  az  utak : 
Be  szép  vagy,  én  új  ifjúságom. 

Be  hazudtam  vén  teltségemmel, 

Be  jó  az  édes  habzsolás, 

Be  sűrű  jószág  a  csoda. 

Be  jó  ember  a  derült  ember. 

Kék  hegyeken,  zöldelő  fákon 
Ámulat  s  ígéret  rezeg 
S  újfajta,  szelid  mámorok 
Bizseregnek  át  a  világon. 

Olyan  édes  fáradt  az  este 
S  mozgatók  a  fény-reggelek 

S  oly  boldog  az  eltévedés 
Kis  boldogságokat  keresve. 

Vig  a  sírdomb,  tarkák  a  völgyek. 

Ihaj,  be  sok  a  tréfa- szó, 

Tájék,  kötődés,  nóta,  nő  : 

Meg  nem  állom,  hogy  ne  fütyöljek. 

A  VISSZAHOZOTT  ZÁSZLÓ 

Esős,  bántó,  kódos  volt  Május, 
E  (agyba-botló,  léha  hónap 
S  rossz  lelkű  potty-városi  uccán 
Sárban  hordtam  a  lobogómat, 
Tizenhét  év  korával  gyáván, 
Képed  ve  és  hitetlenül 
Gazdagságom  nagy  orgiáján. 

S  így  hurcoltam  tizenhét  évig 
Csüggesztve  le,  hol  föl-fölkapva 
önmagamat,  e  hívott  zászlót 
£s  mégis-mégis  lobogtatva 
Es  beleszoktatva  a  lelkem 
Szent  nyűgébe,  a  szent  teher 
Dícses  vonszolásába,  betelten. 

De  innen  hoztam,  amit  hoztam. 
Amit  akartam  és  eléltem 
S  a  zászlót,  ami  le-fölvillant 
Mindig  csatában,  tűzben,  vérben, 
Nagy  vallásom,  akivel  volna 
Protestáns,  harcos  vérmezőn 
Lelkem  a  kor  Gusztáv-Adolfja. 

Most  hát  itt  van  újból  egy  Május, 
E  fagyba-botló,  léha  hónap 
S  e  most  már  karolt  városkában 
Megmutatom  a  lobogómat: 
Innen  vittem  és  visszaértem. 
Gazdag  volt,  furcsa  és  buja. 
De  itt  van,  elhoztam  fehéren. 

VÁROS  MEGVÉTELE  UTÁN 

(A  condottiere  búcsú)«.) 

Brődjr  Sándornak  küldöm,  a  leg- 
szebb, legigazabb  magyar  poétániJc, 
Sándor  bátyámnak,  ki  talán  nem 
is  tudja,  hogy  mennyi  mindent 
csinák  és  folytatott  le  e  csator- 
nátlan  országban. 


Lankadt  szivem  díszítem  csókkal. 
Legjobb  nihám  öltöm   magamra. 
Legszebb  napjaimra  emlékszem 
S  tegnapi  győző,  nagy  rohamra. 

Viadal  után  búcsúzás  jön. 
Diadal  után  nincsen  élet. 
Hadd  bámulják  még  egyszer  arcom 
Vad  dühvel  a  tiport  cselédek. 

Mozduljanak  a  harctér-rablók 

S  zúgjon  felém  a  pulya-átok 

S  hadd  hirdessem  ki  zsoldosim  közt 

Mehettek,  nincs  szükségem  rátok. 

Győztem  s  én  már  megdicsőültem. 
Most  már  jöhetnek  portya-hősök. 
Megy  a  vezér,  zsákmányát  hagyja: 
Szeretett  győzni  s  ezért  győzött. 

Nyitott  hintó  sárkány-lovakkal. 
Küllők,  virággal  befödöttek. 
Járjátok  be  ma  még  a  várost. 
Hogy  arcom  sohse  lássák  többet. 

SZÁZ  HÜSÉGU  HŰSÉG 


Alakos  játék,  százszor-zárt  titok 
Hős,  futó  bölcse  újból  és  megint 
Állok  süppedten  szókimondó  bajban. 
Cselek,  barlangok,  vermek,  kárpitok, 
Bozótok,  lárvák,  segítsetek  rajtam. 

Ki  száz  alakban  százszor  volt  szabad 
S  minden  arcához  öltött  más  mezét. 
Éljen  és  csaljon  titokba-veszetten, 
Mert  bárki  másnál  több  és  gazdagabb. 
Mert  csak  a  koldus  egy  és  leplezetlen. 

Ragyogjatok  meg,  tévesztő  szemek. 
Édes,  hazug  méz,  pergő,  szép  szavak 
Csorogjatok  tarkán,  számítva,  bátran. 
Mindenki  másnak  mindig  más  legyek, 
Változón  szabad,  gyürütlen,  arátlan. 

Enszavaimmal  csaljam  meg  magam. 
Melyvoltom  gondján  törjem  víg  fejem 
És  száz  alakkal  száz  vitába  törjön 
Lelkem,  valóm,  e  dús  alaktan. 
Száz  hűségű  s  egyetlen  hű  a  földön. 

VIDÁM  TEMETÉS  ÉNEKE 

Küldőm  u  ia  FöUmí  Grulámnak 


Mik  elmúlnak,  meg  is  csún3rulnak. 
Még  a  bánat  sem  szép.  Ka  elmúlt 
S  én  régen  utálom  a   multat. 

Fölemeltem  az  én  szivemet 
S  hirdetem  a  siránkozóknak : 
Boldog  az,  ki  vidáman  temet. 

Múlás  a  rendje  az  örömnek 
S  változás  mindig  új  alakra. 
S  az  örömök  szünetlen  jönnek. 

Minden,  mi  van,  szép,  friss  hajadon, 
Az  emlékek  agg-szűzét  dobd  el 
S  fogd  a  jelent  vígan,  szabadon. 

Vond  ifjan,  ha  vén  is,  a  vállad. 
Mikor  settenkednek  a    múltból 
Haszontalan  és  cifra  árnyak. 

Ki  ma  nincs,  az  nem  is  volt  soha. 
Emlékezni  raboknak  terhe. 
Szabad  ember  felejt  s  fut  tova. 

Az  élet  perc,  mely  folyton  lebben. 
Minden  perced  bocsásd  el  csókkal. 
Kínlódni  is  kéj  a  jelenben. 

Akármilyen  rongyos  a  jelen. 
Prédája  nem  lesz  a  múltnak. 
Behunyom  szemem  s  megölelem. 

A  VISSZAJÁRÓ  MÁJUSOK 


Minden  úgy  igaz,  ahogy  régen : 

Vannak  visszajáró  Májusok 

A  Sohsem- Nyugvás  szent  nevében. 

Rózsás  kőd  az  agyunkra  úgy  száll 
S  úgy  fűt  a  megvadulás  heve. 
Mint  a  régi,  szent  kamasz-júsnál. 

Olyanok  s  még  szebbek  a  tervek. 
Mint  diák-vágyak  bús  korán, 
Am  telt-begyúbbek  a  szerelmek. 

Mert  a  Májusok  visszajárnak 
S  nem  ifjú  vágyé  való  izük. 
De  ki  túl  van  laktán  a  Nyárnak. 

TILTAKOZNI  ÉS  AKARNI 


Hajh,  megmaradni  nagy  betegnek. 
Sírba  rúgandó  idegennek. 
De  élni.  de  élni. 

Barbárból,  úrból  nyűvé  válni. 
Igaziból  lenni  akármi. 
De  élni,  de  élni. 

Nem  bánni  immár  semmit-senmiit 
S  nótáink  bár  rossz  kölykök  zengik. 
De  élni,  de  élni. 

Ijesztgessenek  a  Jövővel, 
Ijedjek  meg  lehajtott  fővel. 
De  élni,  de  élni. 

Es  gunnyasztva  és  meghajolva. 
Mintha  tavasz  sohse  lett  volna. 
De  élni,  de  élni. 

De  tiltakozni  és  akarni. 

De,  jaj,  még  most,  most  meg  nem  halni. 

De  élni,  de  élni. 

SZENT  LEHETETLENSÉG  ZSOLTÁRJA 

Zuboly  barátomnak  küldőm 


PokolKintán  vad,  szédítő  körök, 

Tüzes  mélységek  fönt  s  alant, 

Zuhanva  szállni,  szállva  zuhanni 

Való  alatt  és  képzelet  fölött 

Es  mindenütt  és  mindenütt 

Es  mégis  a  konok  határok 

Kemény  tilalom-léce  üt, 

Mert  várhatatlanokra  várok 

S  nem  várok  mást,  mint  várhatatlant : 

Oh,  véres  kínok  véres  kínja  ez. 

Hörögve  dönget  vágyam  kapukat. 
Arcomra  pirosan  bemázolt  csontváz 
Tiltó  és  bolondos  ujja  mutat. 

S  körülöttem  csak  lehetőség 
S  álmodható  és  lenge  álmok 
S  nincs  Isten,  hogy  szédítő  hintám 
Dohodt  rab-űtjából  kiszálljon 
S  vágyam  megfogjon  valamit, 
Eleddig  még  megfoghatatlant 
Es  megöleljen  valakit. 
Eleddig  megöleihetetlent. 
A  tüzes  mélység  megvakít. 
Agyam  fölforr,  torkom  rekedt 
S  bomlott,  nehéz  alkonyaton 
Átkozott,  szent  Lehetetlenség, 
Zengem  sorvasztó  éneked. 

HAJH.  ÉLET.  HAJH 


Hajh.  Élet.  hajh. 

Kinek  a  köntösöd  éget. 

Hajh,  Elet,  hajh. 

Te,  aki  ismersz,  rázol  is. 

Kacagj  most  egyszer  egy  nagyot: 

Nekem  kivannak 

Csúnya  véget. 

Hajh,  Ellet.  hajh. 

Te  tudod  nálamnál  jobban. 

Hajh,  Elet,  hajh. 

Hogy  összeszűrtűk  a  levet. 

S  fogtam  legvadabb  paripád 

S  nyargalásztunk 

S  ma  is  dobban- 

Hajh,  EUet,  hajh. 

Minden  út.  amerre  jánmk. 

Hajh.  ÉJet,  hajh, 

En  nem  akartam  feledet: 

Ten-egészedet   vívtam  én. 

Elgész  javunkat. 

Egész  kárunk. 

Hajh,  Elet,  hajh. 

Kinek  a  köntösöd  éget. 

Hajh,  Ellet,  hajh. 

Ki  szereted  vak  hívedet. 

Kacagj  most  egyszer  egy  nagyot: 

Nekem  jósolnsJc 

Csúnya  véget. 


KÖSZÖNTŐ  AZ  ÉLETRE 

Medve  Miklósnak  küldőm 


Sodridnak  hurcás,  szár.  emlékét  lokd  el, 

Széles  mosollyal,  csillogóan 

Ballagj,  vén  folyó. 

Ballagj,  életem,  csöndes  hömpölyöddel. 

Túlszökve  harag  s  bitang  hír  hínárját 

Ehkeselyűk-lakta  hegyekből 

Ért  síkra  vized 

S  örvendezésnek  tengerei  várják. 

Békült  tengerek  s  világok  előtted. 
Békült  órák,  békült  fájdalmak. 
Most  már  mindenek 
Csodákká  nőttek  és  megszentelődtek. 

Tükrözd  a  Napot,  duzzasszon  a  hála. 
Mert  benned  van  az  Elet  immár 
S  megbékült  szived 
Istennek  áldott,  terhes  szűzleánya. 

Élet,  óh  Isten  pompázó  szerelme. 
Kinek  nem  szabad  hátranézni. 
Most  már  jó  leszek, 
Mindig-mindig  csak  jeleneddel  telve. 

Ni.  hogy  futnak  az  emlékek  riadtan. 
Ok,  örömek  öröme,  szállj  meg. 
Verd  a  szivemet: 
Boldog  vagyok,  mert  élni  elhivattam. 

Boldog  folyó,  nevető  tengereknek 
Víg  halállal  víg  várandósa. 
Boldog  kis  életem : 
Köszöntlek,  éllek,  áldlak  és  szeretlek. 

FÖLKELÉSEK  ÉS  FELEDKEZÉSEK 


Besütése  a  Tavasz-Napnak, 

Óh,  vidám  gyermek-ébreclések, 

Viz-pacskolón,  gyorsan  öltözőn, 

Friss  szájból  kiszabadult  ének 

S  nekiszaladás  iskolának 

Vagy  sárga  s  kék  virágú  rétnek. 

Egész  testű,  ficánkoló  örömnek. 

Cseresznyézlett  kis  pajtásnőm  szája, 

Oh,  Elet  igaz  hallelujája, 

Oh,  vidám  testű,  én  szép  volt-magam, 

Dűhtelen  és  kipihent  fölkelések, 

Ügy  néha-néha  visszanézek 

S  méreg  után  nyiilok:  no,  menjünk. 

S  azután  gyáván  ébred  bennünk. 
Komiszul,  gyáván  ébred  bennem 
Bénaságos,  nagy  ön-szerelmem. 
Hogy  bármiképp  is  jobb  az  Elet, 
Mint  az  utálatos  megszűnés 
S  hogy  bénán  is  elérni  vélek 
Boldogság-képet,  szép-hazugat 
S  hogy  beérem  most  már  kevéssel, 
Fölkelés  helyett  lefekűvéssel 
S  hogy  minden,  ami  bennem  támad : 
Gyermeki  emlék,  bú  és  imádat, 
Egy  nagyon-nagyon  nagy  bizonyisten. 
Egy  nagyon-nagyon  nagy  kötelesség. 

Egy  nagyon-nagyon  nagy  ■  víg  mulatság. 

Egy  gyönyörű  kínálás :  tessék. 

Élendő  vers  rímtelenül  rímben. 

Ifjúságok,  mik  visszaadják 

Még  vénen  is  az  ifjúságot. 

Sok  képzelés  és  sok  ifjúság, 

Jőbnak 'cseréppel  enyhült  sebe. 

óh,  vállalt  élet,  de  mégis  konok. 

Oh,  alkuvás  és  feledkezés, 

Oh.  régi- régi  szép  volt-énmagam. 

Aki  nem  vagyok,  de  kit  akarok. 

Fölkelések  és  feledkezések. 

Oh.  mindent  hitetni  tudó  Elet 

A  MAGUNK  SZERELME 

Bizonyos  Margitának  küldőin 

Ereklyékért  kutatgatok, 

Boldog  Isten,  boldog  Isten, 

Ha  volna  még. 

S  megcsókolok  egy  arcképet, 

Régi  képet. 

Gyötört  színű  bánatosat, 

A  magamét. 

Minden,  minden  hogy  elmarad 

S  hogy  elhagyunk  mindent,  mindent 

Előbb-utóbb. 

Hogy  kínálnék  az  ajkunkat, 

Jó   ajkunkat 

S  mást,  mint  magunk,  nem  érdemel 

A  búcsú-csók. 

Oh,  ezerszer  is   csókolom 

Az  egyetlent,  az  egyetlent, 

Ki  megmaradt. 

Aki  jó  volt  minden  helyett. 

Mások  helyett, 

A  derekat  roncsokban  is, 

Hű  magamat. 

Áldott  világ  a   zátonyon, 

Boldog  Isten,  boldog  Isten, 

Ki  engeded. 

Hogy  süttessük  rá  magunkra. 

Vén  magunkra 

Ifjító  és  istenítő 

Szerelmedet. 

RÖPÜLJ,  PIROS  SÁRKÁNYOM 


Futó  napok,  kik  ifjakat  nővesztnek. 
Futó  ifjak,  napjaikat  fogyasztók. 
Tudom,  hogy  engem,  furcsán  vénülőt 
Megköveznek. 

Bolond  bensőm  egy  ős  gyermeket  hordoz, 
Bátran  nyúlok  tüzekbe  a  kezemmel. 
Asszonyhoz,  fegyverhez  bátran  nyxilok 
S  mézes  borhoz. 

Fölröpítem  piros  papir- sárkányom. 
Harminc  év  óta  nem  tudtam  megunni. 
Pórászáról  ezerszer  elszakadt 
S  még  se  bánom. 

Két,  nagy,  vaksi  szememben  szűz  magasság 
Babonás  képe  és  célja  nyilallik : 
Elz  tart  gyermeknek:  a  szent  soha-fény 
£s  a  vakság. 

Röpülj,  piros  sárkányom,  mindig  fennen. 
Ha  elszaladsz,  küldöm  másad  utánad 
S  nem  születhet  gyermek,  ki  ereget 
Lelkesebben. 


29 


HOLNAPRA  GYÓGYULÓ  BÁNAT 


Megfúl  a  leggyönyörűbb  kedv  is 
Hátán  a  vén  Sors-lépnek, 
Melyre  ostoba  maskarákként 
Ragasztőan  szállat  az  Elet. 

Óh,  Végzet  véges  szörnyűsége. 

Óh,  Élet,  röndes,  dőre. 

Mért  nem  figyelsz  szemmel,  vas-markkal 

A  gyenge,  tétova  Időre? 

Oh,  örökös,  zárt  határosság, 
Dalos  húr,  mely  elpattan. 
Hát  nem  lehet  semmikép  élni 
Tágabban,  mindig,  szabadabban? 

Utálatos,  befejező  Vég, 

Rút  pontja  az  Istennek, 

Mért  nem  tarthat  minden  örökké 

S  a  dolgok  néha  mért  pihennek? 

Hát  miért  van  befejeződés 
S  szűnése  délceg  vágynak. 
Születésekor  halált  mért  hord 
Minden  dicső,  szép  megkivánat? 

Hát  miért  nem  teljesedünk  be 
Tengeres  folyók  módján. 
Kacagva  tele  kacagással 
Trombiták  buta  le  fúvóján? 

Bús  csőmőre  a  Szerelemnek 
S  feneke  a  pohárnak. 
Oh,  miért  is  van,  miért  is  van 
Már-holnapra  gyógyuló  bánat. 


ÉN  ERŐSZAKOS  IFJÚSÁGOM 


Birkózó  ember  sohse  birkóztam 
Olyan  elszántan,  istentelenül 
Magammal  és  maradt  erőmmel, 
Mint  most,  hogy  súlyos  veszedelme  ül 
Nyakamon  a  vénségnek. 

Minden  kétségem :  a  csak-azért-sem, 
Minden  gőg-gondom :  megmutatom 
S  rohanok  mohó  szilajsággal 
Illetlenül  fiatal  utakon 
Vissza  az  ifjúságba. 

Áldott  kifacsarása  a  szívnek, 
Luciferi  megszegülés :  mohón. 
Akarón,  ifjakat  alázva, 
Frisst-dobogva  az  Elet-dobogón : 
Elet,  állok  elébed. 

Kis  elkopók  és  beletörődők, 
Szánjatok  engem  s  irigyeljetek: 
Így  nem  élhetnek  hitvallásban 
Csak  Jézushoz  meghívott  gyermekek, 
Akik  nem  félnek  élni. 

ígj  lép  egy  Ür  sírjának  feléje, 
Ki  szégyenli  ranggal  a  kimúlást 
S  nem  sikolhat  ki  a  szívéből. 
Elete,  lelke  és  az  Ifjúság 
S  ifjan  megy  a  Halálnak. 

MÉG  MINDIG  HÁBORÚ 


Ha  már  csakugyan  virághalált  kések 

S  ha  megbojtosodtam  is  kicsit,  talán, 

Gyertek  csak  új,  szúró  űzentgetések 

Ti  régiek  s  lankadni  nem  tudók 

S  vigyétek  csak  el  utálatomat 

Régi  bandájú  utálatosokhoz : 

Tudom,  hogy  élnek  még  s  óh,  hallom  őket: 

Furcsa  ország :  haszontalan  velőknek 

Százszor  kell  betömi  ronda  lakhelyük 

S  minden  halottat  újból  agyonütni. 

Hát  szálljon  a  szó  messze,  mindenütt : 

Fekete  és  piros  ma  is  a  lelkem, 

A  szeretőim  számosabbak 

S  az  alku  kulcsát  még  máig  se  leltem 

S  az  Elet  és  Utálat  oly  maró. 

Hogy  patinás  piszkotokat  lebírja. 

Nem  kedvvel  áll  ám  szóba  veletek, 

Ujra-bátorult,  rabló  ál-lovagok. 

Az,  ki  hitte,  hogy  hullákat  nem  ől  már 

S  e  sorokat,  jaj.  magyar  siralom. 

Anno  1913  írja. 

IMÁDSÁG  A  CSALÁSÉRT 


Oatuany  Ca/ósnoA,  réff/66.  Jó 
barátomnak  aJánCom  c  tétova,  de. 
nagy  és  /jjaz  sírásokat. 


NÖ-KERGETÖ.  FÉNYES  HAZUGSÁG 

Kaffka    Margitnak,  a  iui{;>on- 
nagy    író  a«0zonynak    küldöm 


Sarjadtán  buja,  szent  áhítatom. 
Be  hurcollak,  be  nagy  kedvvel  keverlek. 
Be  sok  némber  kontyára  készítem 
Hős  koronám,  a  bolondos  szerelmet. 
Be  nagy  is  a  magam-veszejtő  szándék, 
Be  száz  furcsa  sírnivaló  les  rám  még, 
Be  sok  assszony-tévesztőbe  tévedek. 

Beteg  vagyok,  szép  beteg: 
Hihetetlen  és  nem  hitteket  várva 
Száguldók  be  friss- újból  a  világba 
S  keresem  a  hágcsót,  mely  levezet 
Mélyetekig  kék,  nagy,  furcsa  szemek. 
Honnan  magatok  elindultok, 
Mint  lámpás  emberek. 

Kék  szemek,  ti  bizonytalanok, 
Lógassátok  szép-táncosan  a  lámpát. 
Mutassátok  meg  e  rózsás  ködben 
Lelkem  leheteden,  nagy  lyányát 
Vagy  asszonyát,  ki  ráborulva 
Kacagón  a  szomorúságomra 
Vagy  sírván  a  nevetésemre 
Enyémtelenűl  enyém  lenr.c. 

Könnyes  és  riadt  horkanással 
Veszek  már  is  el  már  előtted. 
Titokzatos,  valótlan  követje 
A  Nőnek. 


ügy  szeretlek  és  úgy  akarlak, 
Mint  túl/ottan  kinőtt,  nagy  karmák 
Kívánják  tépni  az  új  zsákmányt. 

Mégis :  rátok  bízom,  kék   szemek : 

Bizonyos,  hogy  holnap  szeretek 

S  igazítsátok  az  igazira 

A  tekintetemet. 

Jaj,  be  űzött  vagyok,  be  árva. 

Be  nincs  senkim,  aki  úgy  várja 

Áhítatom,  ahogy  adom. 

Nincs  Isten,  hit,  kedvesség,  jóság. 

Jámbor  és  mégis  vad  nösténység, 

Szépség  és  méltó  alkalom. 

Oh,  nő-kergető,  fényes  Hazugság, 
Küldd  el  hozzám  asszony-hugod, 
A  csalót,  az  élet- pusztítót, 
A  drágát,  szüzet,   hazugot. 
Küldd  el  hozzám,  küldd  el  hozzám. 


38 


ELBOCSÁTÓ  SZÉP  OZENET 


Tör)ön  százegyszer  százszor-tört  varázs : 
Hát  elbocsátlak  még  egyszer,  utolszor. 
Ha  hitted,  hogy  még  mindig  tartalak, 
S  hitted,  hogy  kell  még  elbocsáttatás. 
Százszor-sujtottan  dobom,  ím,  feléd 
Feledésemnek  gazdag  űr-palástját. 
Vedd  magadra,  mert  lesz  még  hidegebb  is. 
Vedd  magadra,  mert  sajnálom  magunkat. 
Egyenlőtlen  harc  nagy  szégyeniért, 
Alázásodért,  nem  tudom,  miért. 
Szóval  már  téged,  csak  téged  sajnállak. 

Milyen  régen  és  titkosan  így  volt  már: 
Sorsod  szépítni  hányszor  adatott 
Ámító  kegyből,  szépek  szépiért 
Forrott  és  küldött  ékes  Léda-zsoltár. 
Sohase  kaptam,  el  hát  sohse  vettem : 
Átadtam  néked  szépen  ál-hitét 
Csókoknak,  kik  mással  csattantanak 
S  szerelmeket,  kiket  mással  szerettem : 
£s  köszönök  ma  aimyi  ölelést. 
Ám  köszönök  mégis  annyi  volt-Lédát, 
Amermyit  férfi  megköszönni  tud. 
Mikor  egy  unott,  régi  csókon  lép  át. 

Es  milyen  régen  nem  kutattalak 

Fövenyes  múltban,  zavaros  jelenben 

S  már  jövőd  kicsiny  s  asszonyos  rab-útján 

Milyen  régen  elbúcsúztattalak. 
Milyen  régen  csupán  azt  keresem, 
Hogy  szép  énemből  valamid  maradjon, 
En  csodás,  verses  rádfogásaimból 
S  biztasd  magad  árván,  szerelmesen. 
Hogy  te  is  voltál,  nemcsak  az,  aki 
Nem  bírt  magának  mindent  vallani 
S  ráaggatott  díszeiből  egy  nőre. 

Büszke  mellemről,  ki  nagy,  telhetetlen, 

Akartam  látni  szép  hullásodat 

S  nem  elhagyott  némber  kis  bosszúját, 

Ki  áll  dühödten  bosszú-hímmel  lesben. 

Nem  kevés,  szegény  magad  csúfolását, 

Hisz  rajtad  van  krőzusságom  nyoma 

S  hozzámtartozni  lehetett  hited, 

Kinek  múlását  nem  szabad,  hogy  lássák. 

Kinek  én  úgy  adtam  az  ölelést. 

Hogy  neki  is  öröme  teljék  benne. 

Ki  előttem  kis  kérdőjel  vala 

S  csak  a  jöttömmel  lett  beteljesedve. 

Lezörögsz-e,  mint  rég-hervadt  virág 

Rég-pihenő  imakönyvből  kihullva 

Vagy  futkározva  rongyig-cipeled 

Vett  nimbuszod,  e  zsarnok,  bús  igát 

S,  mely  végre  méltó  nőjéért  rebeg, 

Magamimádő  önmagam  imáját  ? 

Kérem  a  Sorsot,  sorsod  kérje  meg, 

Csillag-sorsomba  ne  véljen  fonódni 

S  mindegy,  mi  nyel  el,  ár,  avagy  salak : 

Általam  vagy,  mert  meg  én  láttalak 

S  régen  nem  vagy,  mert  már  régen  nem  látlak. 

VALAKI  UTRAVÁLT  BELŐLÜNK 

Schőpflin   Aladárnak  kűldóin 


Unatkozók  s  halálra-untak, 
Bolondosán  furcsák  vagyunk. 
Fájdalmasak  és  búcsúzók 
S  milyen  furcsán  nézzük  magunkat 
S  milyen  furcsán  néznek  most  minket. 
Csalódás-kő  ránk  nem  zuhant 
S  mégis  sújtódottan,  szédülten, 
Sustorgó  ázott-fák  a  tűzben. 
Panasszal  égünk,  hangtalan. 

Mint  elárvult  pÍF>ere-asztal, 
Mint  falnak  fordított  tükör. 
Olyan  a  lelkünk,  kér,  marasztal 
Valakit,  ki  már  nincs  velünk. 
Ki  után  ájult  búval  nézünk. 
Egy  régi,  kényes,  édes  dámát. 
Kegyetlen  szépet  siratunk, 
Bennünksarjadtat :  asszony-részünk. 
Valakit,  kiért  hiúk  voltunk. 
Apródok  s  cifra  dalnokok 
S  kit  udvarunkban  udvaroltunk. 

Ingunk  8  mint  rossz  tornyok,  bedőlünk, 
^agy  termeink  üresen  kongnak, 
Kőlykősen  úszók  szemeink  : 
Valaki  útravált  belőlünk 

S  nem  veszi  észre  senki  más, 
Milyen  magános  férfi-porta 
Lett  a  szemünk,  lett  a  szívünk, 
Szemünknek  és  szívünknek  sorsa, 
Mert  asszony-részünk  elhagyott. 

Nem  tudjuk  szeretni  magunkat 

És  nem  hisszük  el,  hogy  szeretnek, 

Ákombákomos  szépeket 

Idegen,  váró  embereknek 

A  régi  tussal  nem  írunk, 

Mert  mi  csak  magunknak  bókoltunk, 

Asszony-énünkért,  szertelen. 

Érte  voltunk  jók,  ha  jók  voltunk 

Es  kacérok  és  hűtlenek 

Es  most  sírva  megözvegyedtünk. 

Ezer  óh,  jaj,  baj,  ejnye,  nyűg 
Siránkozik  pityergő  szánkon 
S  omladozó,  árva  szívünk 
Ezer  fájást  talál,  hogy  fájjon 
S  ezeregy  fájás  fáj  nekünk. 
Kopott  az  arcunk,  kopott  minden, 
Kopott  a  világ  s  a  szívünk 
S  minden  világ  a  szemeinkben : 
Mi  hírért,  sikerért  szalasszon, 
ösztönzőnk,  igazi  valónk. 
Kiszakadt  belőlünk,  az  asszony. 


KÉRDÉIS  KÉK  SZEMEKHÖZ 


Édes  kislyányom,  nyisd  ki  a  szemed. 
Tágas,  egyetlen  kékjét  a  világnak, 
Mert  az  én  vak  szemeim  ezután 
Csak  teáltalad  látnak. 

A  vén  emlék-gyilkosnak  add  ide 
Varázsát  szent,  emlékező  méznek 
S  csettentsd  a  nyelvem  tartón,  édesen. 
Míg  más  asszonyra  nézek. 

Míg  diZ  a  két  apró,  barna  bogár 
Csiklandozván  föl  s  bejárja  az  arcom, 
E  más  szemekhöz  küld  el  a  tied, 
Te  várakozott  asszony. 

Szerelmeket  parancsolj  most  reám. 
Úgy  kellenek  élethez  a  szerelmek, 
ügy  kellenek  a  te  kék  szemeid. 
Bár  barnán  feleselnek. 

Ügy  kellenek  a  meghagyásaid. 
Mert  megint  bűnbe  estem 
S  kérdem  :  szeretek,  ím,  egy  új  leányt, 
Szeressem,  ne  szeressem? 

HŰSÉG  ARANYOS  KORA 

Édes  Adár.ak  küldőin 


Most  már  megjött  az  áhítatnak 

S  hűségnek  aranyos  kora. 

Hívőn  8  hitetőn  borulok  le 

Előtted, 

Jövőmnek  kikedvelt  asszonya. 

Szerelmemnek  frigy-követsége 
Hűséget,  békét  visz  eléd, 
Arany-pirját  nyárvégi  napnak 
S  lelkemnek 
Forrott  nektárját,  nyugodt  hevét. 

Hadd  nevezlek  téged  Adának, 
Nevem  olvasztván  és  neved, 
E  titkos,  drága  asszony-névvel 
Ne  tudják 
Soha,  hogy  én  kit  keresztelek. 

Szemednek  jó  intését  hozza 

Hozzám  már  minden  alkonyat 

S  már  indulunk  lassan  egymáshoz, 

Álmodva, 

Mint  nyugodtak,  bölcsek,  boldogok. 

Robajos  viharok  elültek, 
Csöndes,  tiszta,  derűs  az  ég 
S  szemeink  bátrak  és  vidámak, 
Nem  önti 
Könnyel  el  csókos  keserűség. 


44 


Vár  bennünket  minden  boldogságr. 
De  őrjőngőn  nem  rohanunk. 
Biztos,  hogy  megtaláljuk  egymást. 
S  kinyújtva 
Már  távolról  ölel  a  karunk. 

Óh,  nagyszerű  közeledésünk, 

Béke  és  boldog  áhitat. 

Nagy  virág-szemei  Adának, 

Melyekből 

Szent  mézzel  és  halk  tűzzel  itat. 

A  KIÜRÍTETT  ÁGYASHÁZ 


Nyomorodást  küldött  rám  az  Idő 

S  mit  összehordtam  testben  avagy  lázban, 

Kiürítem  víg  ágyasházam : 

Széledjetek  szét,  Drágaságaim. 

Nyoszolyátok  éríntetlen  marad, 
Őrizze  nyomát  finom  testeteknek, 
Hó-ágyatokon  Szerelemnek 
S  Dölyfnek  láng-pallosú  angyala  áll. 

Oh,  jaj,  a  ti  kiűző  uratok 
Most  a  tiétek,  igazán  tiétek, 
Szépek  vagytok,  a  túlig  szépek 
S  már  nem  érdemlem  a  csókotokat. 

Merre  széleszt  a  Sors  benneteket. 
Kiknek  odadtam  magam  darabokban 
S  más  karokban  vájjon  föllobban 
Eggyőtökben  vérem,  a  cifra  vér? 

Vájjon  kitör-e  majd  belőletek. 
Kik  szépek  vagytok,  a  túlig  szépek, 
A  legszentebb,  legúribb  vétek : 
A  vissza-vissza-vágyakozás  ? 

Az  Éjbe  nézek  bús-utánatok 

S  már  látom  a  mécseket  vág5rva  gyúlni 

S  benneteket  új  ágyra  hullni 

S  kínjaim  közt.  ime,  megáldalak : 

Vigyétek  ágyasházam  illatát, 
Szent  muzsikáját  bolond  lihegésnek 
S  ágyán  majd  a  külőmb  legénynek 
Sírjatok  értem  egy  pillanatot. 


47 


IMÁDSÁG  A  CSALÁSÉRT 


Valamit  még  szívemben  t  rtok, 
Forró,  nagy  hálát,   édesim. 
Asszonyaim,  leányaim, 
Hogy  olyan  könnyű  vállal   csaltok 
S  mégis  bennetek  úgy  hiszek. 

Hívő  csalások,  csalt  hitek 

S  egy  semmire  örök-vágyóság. 

Ezek  vagytok  s  ezek  vagyunk. 

Elönti  szívemet  a  jóság. 

Be  jól  van  így,  be  jól  van  így. 

Fohászkodok:  „Isten,  talán  nem 
Helyesled,  amit  csináltál. 
Mert  csak  buta  és  gyönyörű. 
De  engedd  meg,  hogy  folytassuk 
Ezt  a  csaló  játékot.  Ámen." 

TALÁLKOZÁS  EGY  SENKIVEL 


Merre  viszi  posta  levelem. 
Kinek  viszi  legelőbb  a  hírt: 
(Asszonynak  persze) 
Találkozhatsz,  ha  akarsz  velem? 

Merre  térek  és  mit  akarok. 
Kit  akarok  és  hol  lelem  föl? 
(Ostoba  játék)  , 

Vénülő  hímhez  illő  barokk. 

Merre  keressem  most  aa.  időt, 
Hogy  ne  felejtsen  s  itt  ne  hagyjon  ? 
(Hajh,  az  a  Tegnap) 
Oh,  áldott,  áldott  Tegnapelőtt. 

Merre  keressem  az  életemet. 
Valami  szépet,  hol  akarjak? 
(Csak  hív  nősténytől) 
Lelkem,  Senkim,  találkozom  Veled. 

A  TÚLSÓ  PART 


Itt  vetkezik,  itt     dobja  le  mezét 
S  már  nem  is  kell  tán. 
Bemegj'ek  és  megfogom  a  kezét 
Ablakhoz  viszem  s  megmutatom : 
Idevilágol  a  túlsó  part. 

Túl  a  Dunán  leányok  siklanak 
S  bánt  e  forróság 

Ez  asszonyság,  ez  a  minden  szabad, 
Ez  az  elérés  és  ez  a  jelen : 
Idevilágol  a  túlsó  part. 

Hallga  csak:   hajós  tülköl  s  O  zokog, 
Be  bolond  nászéj 
S  a  vérük,  a  vérük  búgva  lobog 
Nekik  (kislyányok,  várakozók) : 
Idevilágol  a  túlsó  part. 


SO 


AZ  ISMERETLEN  ADA 


Remegő  kézből  habzó  serleg, 
Te  vagy  ez,  ismeretlen  Ádám, 
Kit  fájlak,  ibziak  s  nem  ismerlek. 

ízedet  ízlem  édes  szájjal 

S  aztán  egyszerre  el  —  tova  —  tűnsz 

Csalással,  bűnnel  és  homállyal. 

Úgy  tűnsz,  mintha  nem  lennél  volna 
Bolond  életemnek  dáridós 
ízletes,  tegnapi  koboldja. 

Ki  vagy,  mi  vagy,  holnap  elválik, 
De  a  halálig  Te  megmaradsz. 
Megmaradsz  egész  a  halálig. 

S  halál  előtt  bár  egyszer  jönnél 
S  úgy,  amiként  én  képzelem : 
Szívembe  jóestét  köszönnél. 


SÍ 


VÉRMUZSIKÁS.  CSODÁLATOS  HARC 


Sűrűjük  nincsen  még  a  fáknak, 
De  milyen  sűrű  a  világ, 
Rügyező  bokrokban  rejtőznek 
Csintalan  mitholőgiák. 

Még  borzongat  lehe  a  Télnek, 
De  ficánkolva,  szabadon, 
Hujh,  meztelenkedni   szeretnénk 
Csalogató  gyep-pamlagon. 

Furcsa  csöndre  jön  riasztó  zaj 
S  minden  bokor  leple  alatt 
Negédes  álmenekűléssel 
A  csók  a  csók  után  szalad. 

Szerelmes  álarc  minden  arcon. 
Türelme  nincsen  senkinek, 
Perzsel-fagyaszt  és  ver  mindenkit 
A  csókos,  buja  láz-hideg. 

Vérmuzsikás,  csodálatos  harc, 
Lihegő,  ős  melódiák : 
Fákról  és  vérünk  borújából 
Illatosán  hull  a  virág. 

ÓH.  NAGYSZERŰ  SZERELEM 


Óh,  lyányok  észre  nem  vett  csapatja, 

Kihagyott  asszonyok. 

Meg  nem  vásárolt  drága  hetérák, 

óh.  minden  rendű  némberek  tömegje, 

De  nagyon  szomorú  vagyok. 

De  nagyon  szerelmes. 

Mások  gyürölték  nyoszolyátokat, 

Mások  pecsételték  le  szájatok 

S  boldog  igát 

Testetekre  mások  erőszakoltak. 

Mások,  mások,  nem  én. 

Oh,  induló  nők, 

Szerelmetes  gyanakvók, 

Rövid  szoknyákban  s  iskolás  könyvekkel, 

iGk  megálmodjátok 

Gyönyörűségét  a  szabndulásnak, 

A  Mindennek.  Egynek  és  Egyetlennek 

S  kik  itt  nőttök  vén  szemem  előtt 

Adó,  nagy  nőkké, 

Kik  csak  tévedésből  lehettek  enyéim. 

Mert  nőnek  az  ifjú  férfiak  is 

S  aki  kóstol  belétek. 

Mások,  mások,  nem  én. 

Oh,  nagyszerű  Szerelem. 
Minden  nőnek  szerelme. 
Borzasztó  Leheteden, 

Bolond  álom-beszéd, 

Nő,  mindcMi  nő  : 

Szemem  s  derekam   fázik. 

Ha  rátok  gondolok 

S  kis  uccákon  párosan 

Járnak  a  szerelmesek : 

Egy  nővel  minden  betelik 

S  az  okos  hímek  olyan  boldogak. 

Mások,  mások,  nem  én. 

BESZÉLGETÉS  A  BOSZORKÁNNYAL 


(Édes  boszorkányom 
Láttál  angyalt  holtan?) 
„Láttam  szép  magamat 
Mikor  még  nem  voltam. 

(A  Holdat  a  Nappal 
Láttad  összebújni  ?) 
„Láttam  fehér  szívet 
Pirosra  fakulni." 

(Láttál  napnyugatról 
Napot  kelni  este  ?) 
„Láttam  Újév  napját 
Szilvesztert  keresve." 

(Leszitálni  láttál 
E^ből   eső-márványt?) 
„Láttam  az  egeken 
Fekete  szivárványt." 

(Láttál  már  búsongást 
Csali,  büszke  kedvvel?) 
„Láttam  már  sírgödröt 
Tele  szerelemmel." 

(Láttál  visszafordult 
óra-mutatókat  ?) 
„Láttam  perzselését 
Sohse  kapott  csóknak." 

(Láttál  már  tengeren 
Fogant  őserdőket  ?) 
„Láttam,  ki  sohse  lesz, 
A  holnapi    nődet." 

(Es  bolondot  láttál, 
Ki  szerethet  téged  ?) 
„Láttam  a  szívedet. 
Szívemen  van  s  véged.' 


11. 

(Édes  boszorkányom 
Szívemre  be  ráhullsz) 
„El  foglak  árulni. 
Mert  te  is  elárulsz." 

(Telve  van  a  kedvem 
A  te  szép  valóddal) 
„  Kedvetlenségemet 
Üzom  unott  csókkal." 

(Szép  asszonyságodban 
Megmaradok  szépen) 
„Megakadt  a  szemem 
Egy  külömb  legényen.** 


$6 


(Egek  csillagához 
Nem  haaonlitnálak) 
.Jaj,  be  rossz  a  Főidőn, 
Jaj,  be  rossz  itt  nálad." 

(Légy  az  én  hűséges, 
Drága  feleségem) 
„Feleséged  vagyok 
S  elhagytalak  régen." 

HÁT  IMIGYEN  SÍROK 


fogadja.  €.C  tőíem  édes  szüíclm- 
nck  Cc^fjabb  ^ycrmcAe,  Ca/os, 
e^yctCcn  és  páraiCan  testuérem, 
ezeket  a  ucrseAci. 


A  MENEKÜLŐ  LOVAS 

Krúdy  Cyulánaik  küldőm 


Sóbálványa  lettem 
Házam  dúlásának. 
Szeretett  jószágim. 
Csűreim,  táraim 
Bús  pusztulásának. 


Nagy  rámszakadásnak, 
A  hirtelen  vésznek. 
Futó,  riadt  úton 
Könnyben  megforduló 
Visszatekintésnek. 


Add,  óh.  Uramisten, 
Hogy  némán  bolyongjak. 
Ajkamat  szorító 
Dühvel,  háborúsán 
Átkokat  ne  mondjak. 


Adjad,  én  galambom. 
Akit  most   találtam. 
Hogy  leljek  feledést 
Két  szép,  meleg  karod 
Jó  karolásában. 

Adjad,  pocsék  élet. 
Hogy  ne  legyek  dőre, 
Kocogjon  a  lovam 
Boros,  csárdás  úton 
Vidáman  előre. 

Add,  én  gonosz  sorsom. 
Futván  fütyörésszek 
S  nagy  erdők  aljain. 
Bujtató  lápokon 
Hogy  vissza  ne   nézzek. 

A  MEGSZÉPÍTŐ  FÁTUMA 


A  .Nyugat"  törzsökös 
embereinek  küldöm 


Estéket,  ha  bennük  kószálok. 
Beaggatok  édes  csodákkal 
S  akik  nyomomban  járnak  bennük. 
Nyomasztják  édesen  az  álmok- 

Csacska  vers  ha  akad   kezembe. 
Üres  szavaiba  ömlesztem 
Lelkemnek  minden  muzsikáját 
S  hódítva  száll  titkokat  zengve. 

Vágyam,  mint  őrjöngő  imádság. 
Keres  föl  egy-egy  árva  asszonyt. 
Fölékesíti,  kívántai  ja 
S  azután  százan  Is  kívánják. 

Ha  akarnám,  ujjongva  heJna 
A  gyáva  is,  ha  bennelaknék 
Az  én  halál-gondolatomnak 
Mámorító,  boldog  hatalma. 

Csak  önmagam  tartom   bilincsen, 
Onmeigam  számára  nincs  lángom. 
Szívem,  reményem,   hangulatom. 
Erőm,  bizaUnam,  csókom  nincsen. 

És  SEHOGY  SE  VAGYOK 


„  ...  És  úgy  vagyok,  hogy  sehogy  sem  vagyok 

Es  fáj,  hogy  nem  fájnak  eléggé 

Dalaim,  a  megdalolt  dalok 

S  kínjaim  a  megszenvedett  kínok. 

Zárt  életet  újra  elkezdeni, 

Fölvenni  a  daliás  lárvát, 

Ujjongani,  mikor  testünk  bizserg 

Nem  fiatalon  és  vér-duzzadón. 

De  sztrájkján  a  sokféle  csapott  vérnek 

£s  gondolni  évek  számaira. 

Hogy  harmincöt  és  azután  harminchat 

Es  kételkedni  a  kisleányban, 

Aki,  szegény,  pedig  nem  rossz  talán 

Es  mindenben  és  még  több  mindenben 

Látni  vakítóan  a  Semmit : 

Talán  öregség,  talán  már  Halál. 

Hát  jöjjetek,  beígért  éjszakák. 

Hát  jöjjetek,  nagy  megcsúfolások, 

Szégyenek,  kínok  és  régi  babák. 

Kár,  hogy  néha  sokáig  élünk 

És  úgy  vagyok,  hogy  sehogy  se  vagyok". 

HÁT  IMIGYEN  SÍROK 


Fájnak  az  Életnek  fájásai,  fájnak 
S  fájnak  orv  képei  torz,  képtelen  tájnak. 
Szemembe  csatornás  könnyeket  ma  vájnak : 
Szabadulj  el.  Orom,  szabadulj  el.  Bánat. 

Örömmel,  Bánattal  s  fakó  Szerelemmel 
Hitványul  megbecsült  itt-ott  néhány  ember. 
De  még  amije  volt,  azt  se  nézte  szemmel. 
Mert  az  Orom  indít  és  a  Bánat  rendel. 

Tettem  életemet  én,  nyom-nilt  pőre. 
Néha  Dózsa  Györgyre,  néha  csak  egy  nőre. 
Istenem,  hisz  nem  volt  sok  hasznom  belőle 
S  még  mindig  távol  van  Arany  drága  bőre. 

(Mivel  pedig  mindig  kétségesek  vannak. 
Hadd   mondjam  el  titkát  ennek  az  Aranynak, 
Nem  amaz  Aranynak,  kiről  verset  adnak. 
Hanem  egy  kislyánynak,  a  legszabadabbnak.) 

(Áldja  meg  az  Isten  látszó  lelke  részét. 
Áldja  meg  az  Isten  a  szive  verését. 
Áldja  meg  az  Isten,  akkor  is,  ha  késék, 
A  lefeküvését  és  a  fölkelését.) 

Mivel  pedig  vagyok  ebben  a  nagy  bajban, 
Ordítok,  ordítok :  nagy  baj  van,  nagy  baj  van. 
Hiszen  nem  fürdettek  mindig  tejben,  vajban. 
De  látni  kell  engem  elröpült  méh-rajban. 

Sohse  kívánkoztam  nagy  erdőket  nyírni, 
Fájásokat  fájón,  fájlalva  lebírni, 
De  szeretek  olykor  s  manapságig  írni 
S  fájó  fájdalmamat  imígyen  kisírni. 

A  CSONTVÁZAK  KATHEDRÁLISÁBAN 


Halál-Úr  jó  szomszédom  volt 
Magamat  s  mást   ijjesztgetőnek, 
De,  jaj,  a  csontváz-kupolák 
Fejem  fölé  ívlődnek.  nőnek. 

Ez  volt  ö  vájjon  máskor  is. 
Mikor  nem  én  körömben  vagdalt? 
Most  megimádom  ijjedőn 
E  csontokkal  építő  angyalt. 

De  épít  dúlva  a  Halál 
Tetem-téglákkal  (öl  az  Égig 
S  mindig  közelebb  s  közelebb, 
Bajtárs  s  rokon  csontjával  épít. 

Oh,  szörnyű  csont*kathedrális 
S  nekrológ-hozó  minden  reggel. 
Nemsokára  térdelhetek 
Csupa-csupa  idegenekkel. 

óh,  nagy  templom,  bús  menny- verő, 
Bizarr-ékes  kupoláidra 
Tudom,  hogy  gyújtón  nem  jöhet 
Soha-soha  az  élet-szikra. 

Els  Halál-Ur  templomában. 

Hol  tolongva  hal  (öl  az  Elet, 

Rettegve,  (élve  hódolok 

S  (élek,    hogy  már  tán  nem  is  (élek. 

ZUHANÁS  A  SEMMIBE 


Most  szeretnék  egy  förtelmeset  zuhanni 

A  Semmibe 

S  minden  készet  nemesen  másnak  hagyni* 

Úgyis  halál  volna  egyetlen  szépem 

S  késlekedik, 

Mint  vicinális  sötét  kis  vidéken. 

Fölkinálom,  két  nyúlt  karom  föltartva, 

Eletemet, 

De  az  a  gúnyos  Sors  nem  akarja. 

Hát  én  legyek  magamnak  durva  őre 

£s  a  Halált 

Én  invitáljam  előbb  és  előre  ? 

Gyönyörködöm  ma  is  az  őszi  Napban 

Es  örülök, 

Hogy,  úgyahogy,  de  élőn  megmaradtam. 

Gyönyörködök  a  földi  gyönyörökben 

Es  utamon 

Szabad  az  út,  csak  jönnének  még  többen. 

En  egyre  vágynék:  förtelmeset  zuhanni 

S  mégis  élve 

Semmisülni,  élni,  vágyni  és  kapni. 


TÉU  AUCÚ  SZEMEMMEL 

B«bits  Mihálynak  kiÜMm 


Sírj  egy  végsőt,  égő  nagy,  vén  szemem, 
Bókoljatok  ki  főinézett  világok. 
Hogy  újakat  már  nézni  nem  kívánok 
S  megcsalt  hazátok  int :  a  Végtelen. 

En  vén  kutyám,  uszított,  védtelen. 
Ki  annyi  mindent  megkívánva  látott. 
Csahold  el  sírva  azt  az  ifjúságot. 
Melyben  vér  pusztul,  vér  zeng,  vér  terem. 

S  fagyjon  meg  aztán  csőppős,  vált  hited 
S  nézz  zőldbe-kék  jég-prizmákon  keresztül 
S  lágy  bámulást  ne  adj  már  senkinek. 

Pillád  már  késett,  friss  nődre  se  rezdül 
S  úgy  csüggnek  rólad  világok,  szívek. 
Mint  jégcsapok  téli  kunyhó  ereszrül. 

NE  HAGYJUK  EL  MAGUNKAT 

Ady  Lajocnénak  kűldim 


Hát  adjuk  az  Álomnak  magunkat 
S  édes  anyám,  aki  megöregedtéi, 
Miattunk  gyorsan  és  sohse  vettél 
Gyér  haj-erdődben  újabb  fésűt, 
Ez  álomban  légy  ifjú  delnő. 

Egy  nagy-nagy  dáma,  ki  egyszer  eljő, 
Ki  soha,  soha,  sohase  untat, 
Ki  néz  bennünket,  csókol  és  üt, 
Eldes  anyám,  aki  megöregedtél, 
Ne  hagyjuk  el  soha  magunkat. 

A  LÓ  KÉRDEZ 

Nafy  En<lrének  :  •  magy&r  Parlamentnek 


Lovamra  patkót  senki  nem  veret. 

Be  szerencse,  hogy  senki  sem  szeret : 

Kocogok,  lógok  követlen  úton 

S  hogy  merre  megyek,  nem  nagyon  tudom> 

S  a  rossz  úton,  mert  minden  ellovan, 
Felüti  néha  fejét  a  lovam 
£s  megkérdi,  míg  szép  feje  kigyűl : 
Hát  mi  lesz  ebből,  tekintetes  úr  > 

IFJÚ  KAROK  KIKÖTŐJÉBEN 

Ccsznai  Cínnának.  cnnc/k  a 
nagyszcrS  nőneA  de  sokkaClnkább 
oaíahlnch  és  nőnéCkütómb  s  napy 
szerű.  cmóc'ficA  kezébe  helyezem 
e  uerseAet  melyek,  egy  ixxgy  tőőb 
fiatat  nőhöz  búgnak  epekednek 
de  uéikesek  tehát  egy  korrekt 
Cesznai  Ctnna  üédeCmére,  bizony, 
rászoruúiak  s  ez  Igy  uan  JÓL 


ÖREG  LEGÉNY  SZERELME 


Tizennyolc  évednek  csodáját. 
Aranyos,  szép  lyány-ifjuságod 
Titkaid  és  a  várt  titkokat 
Ajkaiddal  miért  kinálod  ? 

Fájó  fejemet  simogatva 
Nézz  bele  nagy,  (áradt  szemembe. 
Ma  szeretlek  és  diákosan 
Megfrissült  a  csókjaim  kedve. 

Ma  megbódulok  friss  testedtől. 
Mint  tubarózsa  illatától, 
Ma  szeretlek  és  fájdalmasan 
Rejtenélek  el  a  világtól. 

De  ha  holnap  ifjabbat  látsz  majd, 
Erősebbet,  szebbet,  delibbet. 
Te,  forró,  kedves,  kívánkozó, 
Megmaradsz-e  hűnek,  szelídnek? 

bln'nem  hívlak.  Te  akarsz  jönni. 
Ma  még  könnyű,  szokott  a  bánat. 
Tán  nem  ölne  meg  a  búcsúzás. 
Ma  még  irgalommal  kívánlak. 

Ma  még  futhatsz  s  itt  hagyhatsz  bátran 

Imát  s  átkot  összerebegve : 

Jaj,  a  te  szép,  gyönyörű  nyakad. 

Ne  kerüljön  fojtó  kezembe. 

MERT  SENKI  JOBBAN 


Úgy  kellene  fürkésznem  a  nyomodban, 
Kis  életed  álságát,  mintha  bánnám, 
Mintha  egy  kicsi,  hazug,  halavány  lyány 
Fontossá  lett  légyen,  mert  szeme  lobban. 

S  mert  annyi  ajkról,  telt  nadály,  leválván, 
Csőröcskédet  kívánom  egyre  jobban. 
Úgy  kellene,  hogy  Vénusz  a  habokban, 
Csilló  testtel  káprázz,  mint  forró  bálvány. 

S  bár  ájulóan  gondolok  öledre. 
Csábító,  hívó  tűndöklésöd  vedd  le, 
Hadd  szabaduljon  arcom,  szemem,  vállam- 

S  mért  kell,  hogy  ravasz  kis  buksiddal  tudjad 
Vágy-tagadásom  negédes-hazugnak. 
Mert  senki  jobban  nem  áhított  nálam? 

A  SZÉPÍTŐ  ÖREGSÉG 


ICisIyányoin,  most  a  vágyamnak  örülj, 

OrüIj  c  csodás,  öreg  repesésnek. 

Felejtsd  a  gyatra  fiatalokat. 

Kik  a  csókkal  sietnek  vagy  megkésnek. 

Tudod  jól,  hogy  hálásra  számítok 

S  amit  az  Elet  elvett. 

Tán  holnapig  mind  Veled  pótolom : 

Halálosan  szeretem  a  szerelmet. 

Hetyke,  kényes,  várható  ifjaid 
Gerinc  könnyítőn  bánnak  el  a  csókkal, 
Hogy  aztán  még  könnyebben  fussanak. 
En  torkig-vagyok  minden  földi  jókkal 
Es  helyettük  a  Minden  most  Te  vagy 
És  Neked  én  a  Minden. 
Itt  vagy,  bár  hűtlen  tervet  tervezel. 
Soha,  míg  élek,  el  nem  mehetsz   innen. 

Annyi  és  annyi  feledt  csók  után 

S  Halállal  küzdve,  alkudva,  ha  est  tér 

Es  mindig  várni,  vágyni  Tégedet, 

Te  Elet,  anya.  Te  gyermek.  Te  testvér. 

Ezt  a  szerelmet  kitől   kaphatod. 

Ezt  az  összes  szerelmet? 

Simogasd  meg  ritkuló  hajamat. 

Sírj  egy  kicsit  kis,  zavart  Éva-g>'ermek. 

Felejtem  a  jövő  sír- fogadót 

S  elfelejtem,  ami  ért  a  világban, 

Mert  utoljára  van  még  valamim : 

Sárga,  vidám,  nagy  szemeidben  láttam. 

Ujjongj,  kis  lányom :  Halál-tél  havaz 

S  itt  állok  fehér  hitben. 

Vágyban  és  mindent  Neked  áldozón: 

öreg  vagyok  s  szebb,  mint  egy  ifjú  Isten. 

HOLNAP  IS  IGY 


Hogy  tévedtem  utat-vcaztre. 

Még  se  bánom : 

Hátha  jövök  nagyon  gyorsan 

S  Te  még  nem  vagy,  nem  talállak? 

Vörös  hennás  ujjaiddal 
Nem  intettél : 

Azt  akartad,  érkezzek  meg. 
Mikor  már  ölelni-kész  vagy. 

Ha  jó  szót  szólsz,  kicsúfollak 
S  hogyha  bántasz, 
Megcsókolom  a  lelkednek 
Minden  kicsi  porcikáját. 

Ajkad  tele  megvetéssel 
S  jó  csókolni : 
Lecsókolom  kósza  vágyad 
S  msigam  is  az  ajkaidról. 

Áldom,  hogy  vagy  s  hogy  Végzet  vagy. 

Azt  Í8  áldom. 

Nem  tudom,  hogy  tudsz  jó  lenni 

S  ha  csak  rossz  vagy,  így  szeretlek. 

Holnap  talán  szöksz  riadva 
S  meggyalázva 
Hagyod  el  hű,  öreg  párod 
Es  holnap  is  így  szeretlek. 

IFJÚ  KAROK  KIKÖTŐJÉBEN 

Aranynak  küldőm  szégyenkezve 


Gyuladj  föl  karcsú,  piros  Fároszom, 
Fiatal  évek  büszke  toronyrabja, 
Lángoló  arcod  pírban  hogy  fogadja 
Dacos  arcú,  vén  bolyongóját 
Földöntúli,  titkos,  ős  tengereknek. 

Hol  ájult,  szent  kikötőkben  szeretnek 
S  lecsavarják  az  Ég  rossz  lámpáit. 
Hol  lángolnak  Napok  gyanánt  a  csókok, 
Onnan  jött  meg  a  te  bódult  hajósod. 
Szökött,  futott,  hogy  szent,  ellopott  Éjben 
Mesékkel  és  csókokkal  bújjon  el 
Friss  karjaid  meleg  kikötőjében. 

Aromáját  számon  mért  keresed 
Ejcótikus  illatú,  messzi  nőknek? 
Minden  más  nőt  azért  csókoltam  én, 
Hogy  buja,  nagy  virágzásban  előtted 
Büszkén  álljak  tudós  kertű  szívemmel. 
Ezer  virágot  nyit  a   szerelem 
S  én  összeszedtem  valamennyit:  veddel. 

Titkon,  míg  vén  arcom  simogatod. 
Ifjú  lyányság-kincseiddel  ne  kérkedj. 
Látod  ezt  azt  erős  bordás  hajót. 
Alig  születtél,  hogy  elindult  érted 

S  világokat  járt,  hogy  hozzád  térhessen 
S  nézd  vakító,  naigy  gyémánt-hitemet, 
Benneragyog  hozzám-hajlandőságod 
S  nézd  e  rabolt,  telt  aranyserleget. 
Felében  vér,  felében  Te  jóságod. 

Lveink  számát  ravasz  kis   fejed 
Mért  vonja,  tépi,  töprengi,  bogozza? 
Hozzám-vénülőn  el  kell  majd,  hogy  érj, 
Bolondságok  közt  fogyva,  okoskodva. 
De  Te  leszel  legszeretettebb  asszony. 
Minden  más  asszonjrt  megloptam  miattad. 

Ha  csókunk  közt  titkos  jajok  riadnak, 
Légy  büszke,  boldog,  kacagj  föl,  örülj : 
Urad  siratják :  engemet  siratnak. 
S  ha  kisért  a  kiváncsi  szerte-vágy. 
Old  magadba,  mert  úgy  se  lehetsz  másé. 
Kikötőjéből  ékes  szerelemnek. 
Csodának,  szépnek,  mámornak  és  jónak 
Nincs  Isten,  Erő,  Csók,  Csoda,  Halál, 
Mely  kivontassa  bríganti-hajómat 

CSUPÁN  MAGAMTÓL  BÚCSÚZOM 


Aranyom,  én  kies  parti  termőfád 
Akartam  volna  lenni. 
Zengő  tavaszú,  őszi  mámorú, 
Sok  virágos,  bűbáj-gyűmölcs-hozó 
S  nem  lehettem,  látod,  semmi : 
Vén  tarkómon  a  kétség  megfogott 
S  az  életem  is  sietős  lett. 

Valamikor  csupán  Tetőled 

Akartam  volna  mindent 

S  most  mindenkitől  a  semmit 

Olyan  bolondul  akarom, 

Minthogyha  megint  fiatalon 

Indulnék  a  Zavarba, 

Mely  Életnek  neveztetik 

S  melynek  beléndek-magvaiből 

Ropogtató,  friss  fogakkal 

Annyit  ettem. 

Nem  szerettem 

Soha  Náladnál  senkit  búsongóbban. 

Vágy  óbban  és  ismerőbben. 

Tenger-rosszban  és  csermelynyi  jóbeui, 

Ahogy  vagy  és  aki  vagy. 

De,  nézd,  a  napom  olyan  kevés, 

Elérni  olyan  lehetetlen 

S  csapongni  és  tévedni  százfelé 

Olyan  gyönyörűség. 

Olyan  vitézség,  olyan  hős-tett. 

Arany,  ne  hidd,  hogy  búcsúzom  Tőled, 
Csupán  nnagamtól  búcsúzom. 

MERT  TÚLSÁGOSAN  AKARLAK 


Ki  ott  állott  az  útban, 
Eilökni  mindig  tudtam 
S  ha  az  útfélre  verlek, 
Szép  arcodat  emeld  föl, 
Nézz  reám,  rijj  és  nevess : 
Túlságosan  kedvellek. 

Ha  megszidlak  levélben, 
Vagy  pimasz  fütyölésben. 
Vagy  ha  másnak  kínállak, 
Hozd  szívemhez  a  szíved 
£s  sirass,  mert  hazudok : 
Túlságosan   kívánlak. 

Ha  hallod  durva  átkom. 
Halld  ki,  hogy  szánva  bánom 
Mindet,  mi  ért,  a  bántást 
S  mégis  máglyára  vetlek  : 
Szégyenlem,  hogy  sorsommal 
Csípőd  ringása  bánik : 
Túlságosan  szeretlek. 

S  a  napok  mulnak-mulnak 
S  beteg  szívembe  fúlnak 
Vágyaim  szent-Te-értted. 
Jönnek  a  téli  varjak 
Feketén  a  hómezőn : 
Most  már  búcsúzok  Tőled : 
Túlságosan  akarlak. 

MÖCOR  SZULAMIT  ALSZIK 


Kis  lyányom,  elaludt  Szulamit. 
Friss  csőrödet  add  ide  most  már. 
Pompás,  drága,  kicsi  tiglicem. 
Álljunk  meg  már  a  Bizonyosnál. 
Csönd,  jaj,  vigyázat. 
Add  ide  édes,  kicsi  lyányom 
A  szádat. 

Hogy  tegnap  még  úgy  járék  vala 

Körülötted,  mint  öreg  bátyád. 

Nem  baj ;  hiszen  asszonnyá  teszen 

Egy  perc,  melyben  tested  kívánják. 

Csönd,  jaj,  vigyázat. 

Add  ide  édes,  kicsi  lyányom 

A  szádat. 

Asszonyosodő,  szent  kedvedet 

Fizetem  nagy  megifjodással 

S  be  jő  volna,  hogyha  Szulamit 

Epp  most  álmodnék  dúsát  mással. 

Csönd,  jaj,  vigyázat. 

Add  ide  édes,  kicsi  lyányom 

A  szádat. 

A  VÁLLAD.  A  VÁLLAD 


Ájultan  és  káprázón  néztelek, 

Arany,  valóság,  kóborlás,  itthon 

S  láttam  mindent 

Mitől  borongtam  s  bolondultam  titkon 

És  ha  szívemet  százszor  döngetem, 

Rosszul  dobog  tovább  is  ez  az  állat 

S  csak  a  szemeim  becsületesek. 

Jók  és  biztosak. 

Végig  simítják  édes  testedet 

£s  azután  havasán  megmarad, 

Havasán,  csillogón,  de  melegen 

A  vállad,  a  vállad. 


Minden  szavad,  igérésed  hazug 

S  háborító,  dacos,  nagy  meztelenséged 

őrjít,  lázít, 

Dühít  8  meggyőz,  megtör,    aláz,  csókoltat, 

Jaj,  szégyenlem,  nagyon  szeretlek  Téged 

S  a  vállad,  a  vállad. 


Ájultan  és  gyönyörűn  néztelek 

És  ostobául  mindig  szebbnek  látlak : 

Láttam  mindent 

S  mindenestül  buta-nagyon  kívánlak. 

És  ha  százszor  lesz  világ  a  világ 

S  ha  ajtómnál  asszonyok  százan  állnak. 

Bársonyos  sima  tested   megmarad 

Nekem  a  csak  nekem. 

Mert  imádom  mindenek  főIőtt 

Bárkámnak  fehér  Ararátjait, 

A  vállad,  a  vállad. 

A  BOZÓT  LEÁNYA 


Egfy  lyány  bujt  ki  a  Bozótból 

Fázós,  őszi  délelőttön, 

Bekacagott  az  arcomba 

S  meleg  mosolyt    s  őszi  rózsát  dobott  reám. 

Nem  különb  a  többieknél. 

De  hozták  a  lelkem  sodra. 

De  hozták  a  váratlanság 

S  friss  vállait  megrángató  idegei. 

Mikor  eltűnt,  lecsüggedtem. 

Hogy  újra  jött,  fölaléltam, 

Szégyeneltem,  ha  hiányzik 

És  dühöngtem,  mikor  újra  megérkezett. 

S  úgy  mondtam  el  doktoromnak, 

Mint  éjenti  köhögésem. 

Mint  szívem  halál-zörgését, 

Mint  valami,  közönséges  kór- tünetet. 

ügy  mondtam  el :  Bozótból  jött. 

Honnan  jött  már  néhány  asszony 

S  hogy  nekem  már  nem  is  illik 

Nőt  fájlalni,  nőt  kivánni,  nem  is  szabad. 

S  úgy  mondtam  el  önmagamnak 
A  lyányt,  ki  jött  a  Bozótból, 
Mint  az  én  hős  életemnek 
Lyány-találó,  drága,  fájó  szimbólumát. 

AZ  ANGYALOKNÁL  BECSÜLETESEBBEN 


Homlokomra  várom  puha  kezét 
£•  a  szivem  tájára,  hogy  itt  fekszem. 
(Mondd  csak.  hogy  a  Te  nagy  városodat. 
Édes  Senkim,  sirták-e  már  szebben  ?) 

Ha  befutkosná  ajka  arcomat 

S  ha  lezuhanna  fojtődott  nyakamra. 

(Biztak-e  már  ennyi  ígéretet 

A  te  kényes,  forró  ajakadra?) 

Ha  testének  kőzeles  bársonyát 
Össze-vissza  zilálná  durva  vágyam- 
(Mondd,  kis  lyányom,  fertőnek  tartanád 
Az  én  süppedt,  beteg,  búsladt  ágyam?) 

Ha  elpihenvén  szállna  ránk  a  csönd 
S  csak  úgy  álmomban  sírnék  föl  jajongva. 
(Ugy-e,  rájuk  rántnád  lángostorod 
Az  ablakon  betévedt  angyalokra?) 

HOLNAP  TALÁN  ELKÜLDÖM 


Holnap  elküldöm  vagy  holnap  belehalok. 

Együgyű,  éhes,  kis,  pesti  leány, 

De  első  és  legszebb,  midőn  kigyűl 

Lelkemnek  asszony-olajos  mécsese 

És  egyszerre  űzöm  és  hívom  : 

Coki,  gyere,  te  szent,  te  imádságos. 

Senki  és  semmi,  Budapest  leánya. 

Te,  árvetette  és    partonmaradt 

Különös  lénye  az  ördögnek, 

Ki  miatt  néha-néha  újból 

Már  zsoltárosan  megint  Istent  hiszek. 

Csak  a  tied  még  az  a  napom  is, 

Amit  hetyke,  kis  tested  megtagad 

S  elbűsulok  én  szörnyű  sorsomon: 

Hát  annyi  asszony-lutri  után 

Ez  lett  az  én  főnyereményem? 

Kell  és  nem  kell,  de  poklosan  tudom, 

Hogy  van  s  gyönyörködik  kínomban. 

Mint  szivárvány  a  jégverés  után. 

Hasonlítom  a  többiekhez 

Es  szánva-szánom  vén-magamat, 

Ki  sorsát  érte,  de  ilyen  sorsot. 

Minden  nőt  benne  szeretgetek 

S  egy  kicsi-kicsi  női  érdem 

Sincs  talán  benne  avagy  benne  van 

Minden  nő  az  életben  és  világban : 

Együgyű,  éhes,  kis,  pesti  leány. 

Holnap  elküldöm  vagy  belehalok. 

AZUTÁN  VÉGE  VOLNA 


Csak  szaladnál  már  ifjaid  után. 

Kezdenéd  már  soruk  fiataloknak 

S  diadaloknak, 

Kik  ostorozva  megvágyatnak  hozzám: 

En  elébed  kárörvendésemet 

Finom  gúnyú,  negédes  arcon  hoznám 

S  azután  vége  volna  ennek  is. 

Szepegve  amig  mind  elzokogod 

Szerelmeidnek  sok  fuserált  őhját. 

Sok  légióját. 

Sovány  szívem  hogyan  meghízna  tőle 

S  elpityergett   csalódásaid 

Volnának  az  én  életem  tetője 

S  azután  vége   volna  ennek  is. 

Talán  majd  még  boldogságot   hazudsz, 

Ifjúságodnak  illik  a  gonoszság 

Es  illik  hozzád 

£s  illik  nekem  csömörült  nézéssel 

Nézni  pattogó  bokáidat : 

Vájjon  kivel  és  vájjon  merre  méssz  el  7 

Azután  vége  volna  ennek  is. 

FEKETE  VIRÁGOT  LÁTTÁL 


Fekete  virágot  láttál, 
Különös  volt,  tehát  letépted. 
Bocsásson  meg  neked  a  ledér  Isten, 
Hogyha  ez  vétek. 

Szivet  láttál  mészárszékes. 

Hajnali,  nagy,  vásárló  útban : 

Az  én  szivem  volt,  szeretted  és  Ízlett, 

Csak  én  nem  tudtam. 

S  most  itt  volnék  követelve 
Én,  szegény,  gyarló  és  kijátszott 
S  kijáró  vérdíjad  viszed  el  tőlem  : 
Az  ifjúságod. 

SZENT  LÉLEK  KARAVÁNJA 

Szeresse  e  uene/ket,  Aa  tudja  és 
szereti,  tnásoknát  fobbcui  Jászí 
OszAár,  uezérem  és  testuérem. 


IGAZ  UCCAI  ÁLMOK 

Révész  Bélának  küldöm 


Igaz  uccák  a  köves  uccák. 
Hol  nyílnak  a  halál-növények. 
Virágokként  nyílnak  a  kövek 
S  ha  jönnek  a  hóhér-legények. 
Mellüket  virággal  dobálják. 

Igaz  szerszám  a  vad  gép- szerszám 
S  ha  szíve  csordul  ezereknek. 
Duzzad  a  gép  és  romba  röpül 
S  mérföldekre  is  megremegnek, 
Kik  élnek  mások  életéből. 

Igaz  ima  a  szitkozódás. 
Veszekedett  és  átkos  átok. 
Amikor  épülnek  dühösen 
Kövekből,  kínnal  barrikádok : 
Trónjai  az  igazoltaknak. 

Igaz  élet  a  szörnyű  Város 

Halálnak  s  élet-kultúrának. 

Ahol  készül  a  bosszús  Jövő, 

Átok,  szeretet  és  bocsánat 

S  ahol  minden  harcos  egy  Krisztus. 

Igaz  álom  a  merész  álom. 
Hol  megnő  az  álom  mezője 
S  ahol  minden  ember,  ki  igás. 
Másiknak  dacos  szeretője 
S  ahova  majd  vérhajók  visznek. 


HOGY  MA  VAGYUNK 


Kardok,  puskák  és  lópaták 

Tobzódjatok  csak  össze-vissza, 

Várja  a  föld  és  boldog  is, 

Mikor  izgult  vérünket  issza. 

Boldogak  vagyunk,  hogy  ma  vagyunk 

Es  boldogak,  hogy  sokat  érünk. 

A  mi  vérünk,  a  mi  vérünk 

Ma  minden,  ma  minden. 

Boldogak  vagyunk,  hogy  ma  vagyunk. 

Élet,  mely  rossz  láz  és  nyomor. 
Groteszk  semmijében  mit  adhat  ? 
Te,  szent,  föllázadt  indulat. 
Halálodig  maradj  meg  önmagadnak 
S  csúf  életnél  szép  kirohanás 
Mennyivel  élőbb,  jobb  és  szentebb : 
Ma  elszántságok  kedvesebbek 
S  ha  élünk,  nem  élünk. 
Boldogak  vagyunk,  hogy  ma  vagyunk. 

ÉNEK  ARATÁS  ELÓTT 

Bőlóni  Györgynek  küMőm 


Hamu  alatt  parázsló  harag, 
ökölbe  szorult,  rázó  kezek, 
Irgalmatlan,  dühós  kiáltás. 
Közeleg  az  ünnepetek. 

Aratásra  készülő  mezők, 
Torkon-akadt,  gyűlólő  szavak. 
Kaszák,  mik  kiegyenesedtek. 
Ünnep  készül,  piros,  szabad. 

Indul  a  vén,  magyar  tespedés. 
Pattan  a  feszült,  ostoba  húr. 
Nagy  gőgők  félve  összebújnak 
S  a  tisztes,  nagy  csönd  meglapul. 

Magyar  ünnep  lesz  aiz  aratás. 
Aratni  búzát,  vért,  .fejet: 
Nő  a  dühösök  szent  szektája, 
Aratás  lesz,  ne  féljetek. 


97 


SZENT  LÉLEK  KARAVÁNJA 


Egy  Szent  Lélek  nevű  kereskedő 
Egykor  sürgős,  nagy  rendelést  adott. 
Jövünk  száz  sarkából  a  világnak 
Villámmal,  gőzzel,  szekérrel,  gyalog. 

Tevékkel  vágtuk  át  a  Szaharát, 
Drága  portékánk  részben  megavult. 
De  Szent  Lélek  már  ezt  így  kívánta : 
Egy  kicsi  Jövő,  egy  kicsi  Múlt. 

Buddha,  Mózes,  Jézus  éltek  velünk: 
Igemálhákkal  rakott  az   agyunk. 
Miként  ígérted,  vedd  át  az  árut. 
Fizess,  Szent  Lélek,  éhesek  vagyunk. 

Oh,  mi,  szegény,  szomorú  kupecek. 
Eszmék  vivői,  büszke  Szolonok. 
Krőzusok  élnek  víg  dőzsöléssel 
S  a  mi  kincsünk  és  sorsunk :  a  homok. 

Hosszú  tíz  nap  volt :  sok  ezer  éves. 
Hazudtak  minden  Pünkösd  hajnalán. 
Tüzes  nyelvekre,  meleg  aranyakra 
Rászolgált  immár  ez  a  karaván. 

Becsületes,  részeg,  okos  fejűnk 
Mindig  másért  fáj.  Megejti  a  Szó 
S  úgy  futunk  el  őn-boldogságunknál, 
Mint  szép  tájnál  bamba  kéjutazó. 

Elherdáljuk  a  vérünk  és  inunk. 
Minket  kezdettől  jégeső  mosott. 
Főidet  szereznek,  bankót  csinálnak 
Sok  ezer  év  óta  az  okosok. 

Hajh.  Szent  Lélek,  nem  vár  a  karaván. 
Éppen  elég  volt  az  eszme-evés. 
Viharverten  és  sakáltépetten 
Várjuk :  jöjjön  hát  a  kitöltetés. 

Fizess,  Szent  Lélek.  Sok  volt  egy  kicsit 
Ez  a  bús,  bolond,  ingyen-szerelem, 
lm,  megérkeztünk  s  véres  árnyékok 
Cikkáznak  rózsás  Pünkösd-reggelen. 

RENGJ  CSAK.  FÖLD 

Tiaza  latvánnak  küldöm 


Az  Úr-Hunnia  dőzsölt  Kát  megint 
Tornyaiból  bátran  lekönyokőlve 
S  csak  pribék-hadát  intve  uszítón 
Bús  lázadóit  hogy  ölje,  hadd  ölje. 
Régi  dal,  régi  dal. 

Rázta  csöngőjét   alkov-ágycsúcsán 

( —  S  lent  vad  őrjöngéssel  ölték  a  népet, 

Ezt  a  csúífá-tett,  örök  hajadont  — ) 

A  bujtó,  új,  kan  Báthori  Erzsébet: 

Régi  dal,  régi  dal. 

Szorgos  munkának  magva  huUdozott, 
Zendűlt  búnk  zaja  száz  országig  zendül 
S  ülnek  atyáik  példái  szerint, 
Mert  ö  népetlen  pusztáikon  rend  ül : 
Régi  dal,  régi  dal. 

Orrlikaik  már  így  tágultanak 
Ezer  éve,  vagy  több  idővel  óta. 
Járta  a  bárd  és  a  négyeltetés 
S  földrengésre  lezúgó,  úri  nóta: 
Régi  dal,  régi  dal. 

De  rengj  csak  Föld,  mert  elvégeztetett, 
Os,  buta  tornyok  bábelien  esnek 
S,  hajhó,  majd  véres,  szép  utcák  során 
Bősz  torony-lakók  romok  alá  esnek : 
Régi  dal,  régi  dal. 

Ml  KACAGUNK  UTOLJÁRA 


Csitt,  kuss,  mert  háború  lesz, 
így  szólanak  a  belúl-háborgóknak 
S  félek,  hogy  nyilt  tengeren 
Megáll  a  hős,  rakétás,  büszke  csónak, 
Mely  armadákat  elsülyesztne. 

Hát  hozzák  a  háborút. 

Hát  vigyék  el  mészárszékre  a  testünk. 

Es  mégis  csak  mink  vagyimk, 

Kik  megdőglünk,  de  kik  semmit  se  vesztünk 

S  csónakunk  dagad  Albatrosszá. 

Mi  parancsolok  vagyunk. 
Lelkünk  redőnye  néha  leeresztve. 
Hős  csónakunk  néha  áll. 
De  mink  fogjuk  váratlanul  keresztbe 
Dőntni  nagyurak  szánu'tását 

Csináljanak  háborút, 

A  mi  örök  háborúnk  sokkal  készebb. 

Nekünk  öntik  a  csodát 

Emberei  a  büszke  ember- észnek. 

£s  mi  kacagunk  utoljára. 

BARANGOLÁS  AZ  ORSZÁGBAN 


Csönd  van  és  csöndben  barangolok  én 
E  kis  Guignol-országocskán  keresztül. 
Hol  füröszt  mindent  piszkos,  őszi  ár 
S  ömlik  a  könny  nádas,   kunyhó-ereszbül. 
S  e  nagy  halkságnak  ül  dombtetején 
Bizakodón  és  hencegvén,  mint  a  páva. 
Gazemberek  \adászó,  nemtelen, 
Puskás,  bitorló  úri  társasága. 

E^ify-cgy  városból  gyárkémény  s  torony 
Bus-viaskodón  a  szemembe  tűnnek : 
Mennyi  rokkant  sírója  s  koldusa 
Szolgál  és  hallgat  itt  körül  a  Bűnnek. 
S  mint  veszekedett,  ős-barbár  toron. 
Díszes  leventék  ember-szívet  falnak 
S  a  régi,  lázadt  jobbágyok  sehol, 
Ma  is  élnek,  ha  eddig  meg  nem  haltak. 

Ma  is  élnek,  de  most  lelkük:  a  Csönd, 

Csönd  van,  igaz,  de  soha  ilyen  csöndet : 

Fél-ország  nehéz  melleiből 

Fekete  és  vörös  bosszúk  hörögnek. 

Falura  város  csönd-jellel  köszönt 

S  szörnyű  szava  lappang  e  néma  jelnek : 

A  titkos  átkok  halk  tárnáiban 

Sohse  hallott  pokolgépek  hevernek. 

A  Csönd  fog  itt  mindent  megváltani. 

Süket  ölén  alusznak  robbanások 

S  ez  a  kicsi,  ezerszer  lekötött 

Ország  robban.  Mikor  télbe  beásott 

Bitorlói  meg  fogják  áldani 

Meleg  sarcát  e  hideg,  csöndes  rögnek. 

Váratlanul,  taposőn.  hirtelen 

A  titkos  ágyuk  dühvel  földörögnek. 

ROHANUNK  A  FORRADALOMBA 

Garami  Ernőnek  küldöm 


Utolszor  raktak  katonákat, 
Pandúrt  s  vérebeket  nyakunkba ; 
Végig-kacag  vidám  testünkön 
Győzedelmes  tervünk  :  a  Munka. 
Mi  megmunkáltuk,  hajh,  jól  a  lelkek. 
Rabságok,  sebek,  búk  és  keservek 
Izzadtságos,  rossz  magyar  földjét 
S  ha  most  támadunk,  le  nem  vernek. 

A  csúf  Halált  itt  vetették  el 
Soha-soha  ki-nem-kelésre 
Es  ma  mégis  a  Duna-tájon 
Legbujább  a  harag  vetése 
S  itt  liheg  a  Halál  virradatban, 
Mint  szabadulás  hite  a  rabban, 
Ez  a  legkülömb  élet-sejtő 
Ma  nálunk  jár-kél  legvígabban. 

Néztek  bármerre,  sorsot  láttok 
Es  isteni  robbantó  kedvet, 
Elettel-kináltak  aggódnak 
S  buta  haldoklók  lelkesednek : 
Nép  készül  az  ó  selejtes  bűnre 
S  mielőtt  a  régi  mód  letűnne, 
Már  összefogva  az  új  itt  áll 
Glóriásan  és  fölkészülve- 

Minden  a  Sorsé,  szeressétek. 
Öt  is,  a  vad,  geszti  bolondot, 

A  gyújtogató,  csővás  embert, 

Umak,  magyarnak  egyként  rongyot- 

Mert  ő  is  az  Idők  kiküldöttje 

S  gyújtogat,  hogy  hadd  hamvadjon  össze 

Hunnia  űri  trágyadombja. 

Ez  a  világnak  nem  kozosse. 

Bécs,  babona,  gróf-gőg,  irigység, 
Keletiség,  zsandár,  alázat, 
Elgy  Isten  se  tudná  lefogni 
Ereinkben  ma  már  a  lázat. 
Ma  még  tán  egymást  összetévesztjük. 
Holnap  egy  leszünk,  észre   se  vesszük. 
Ölés  s  tisztítás  vágya  gyuh  itt. 
Tegyünk  a  tűzre,  ébresztgessük. 

Hallgassátok  az  esték  zümjét 
S  friss  sóhaját  a  reggeleknek: 
Budapestnek  futos  uccáin 
S  falvak  csöndjén  dühök  remegnek. 
Süpped  a  föld,  ha  sűlyosat  hágunk. 
Olyat  látunk,  amit  sohse  láttunk: 
Oldódik  a  nyári  melegben 
Fagyos,  keserves  magyar  átkunk. 

Eljött  hát  végre  a  pusztánkba 
Isten  szent  küldöttje :  a  Sátán. 
Szüzek  voltunk  a  forradalmak 
Magas,  piros,  hős  nászi-ágyán. 
De  bőrünk  alól  kisüt  lobogva 
Már  vérünk,  e  bűs,  mindeddig  lomha. 
Csönd  van,  mintha  nem  is  rezzennénk 
S  rohanunk  a  forradedomba. 

UJ.  TAVASZI  SEREG-SZEMLE 

A  Galileí-kőmek  küldőm 

Robogj  föl  Láznak  ifjú  serege. 

Villogj  tekintet,  világbíró  kardunk, 

Künn,  a  mezőkon  harsog  a  Tavasz 

S  mi  harcból  harcba  csapat-szemlét  tartunk. 

Mi  szétáradtunk  űzhetetlenül 
S  hol  élet  zeng,  ott  vívódva  mi  élűnk, 
Kis,  romlott  ország  vén   kadáverét 
Fűti  élettel  a  vér,  a  mi  vérünk. 

Száguldva  jártunk  s  most  megpihenünk. 
Hol  friss  szívek,  szomjas  szemek  fogadnak: 
Vérbe  vágyódunk,  mink  is  vér  vagyunk, 
Piros  kedvű,  új  ütemű  lovaghad. 

Kik  voltunk  tegnap   ködrongy-fantomok. 
Csatákat  gyűrünk  megemberesedve. 
Tegnap  még  buták  tréfája  valánk 
S  ma  vagy  holnap  már  Isten  legjobb  kedve. 

Futótűz  volt  a  sárkány-paripánk, 
Bevett  vár  minden  óvhatatlan  szándék, 
ölünkben  szabad,  új  és  romboló 
Garmadával  a  megváltó  ajándék. 

Mise,  tömjénfüst,  dicső  babonák 
Dőlhetnek  ránk  már  bús,  keserű  tűzbe. 
Hálózva  fűtjük  mink  az  ereket 
Uj  élet-műként,  űzetve  ét  űzve. 

Szétcsórtetett  a  Láznak   csapata 
Betűt,  vonalt,  színt  és  hitet  kiváltott, 
Hályogott  tépett  a  magyar  szemen 
S  mink  nézetjük  most  vele  a  világot. 

S  hiába  :  a  vakság  már  nem  magyar. 
Nincs  magyar  glóbus  és  a  magyar  észnek 
Meg  kell  tanulni  a  mi  ütemünk 
S  nem  magyar  sors  az  ábrándos  enyészet. 

Átváltódik,  kit  lázunk  megkerül. 
Mélyül  és  tornyosul  gondolat  és  álom. 
Megrázkódik  újat  lesve  a  szív 
S  minden  szokottság   fojtogat,  mint  járom. 

így  lettünk  mi  az  új-látó  szemek. 

Új  rezdülés  és  ünnep  az  idegben, 

Hit,  vágy,  cél,  csók  mind-mind  azóta  más. 

Mióta  mi  lüktetünk  a  szívekben. 

Ki  minket  üldöz,  szívét  vágja  ki. 
Ki  minket  nem  ért,  önmagát  gyalázza. 
Mert  ott  vagyunk  mi  immár  mindenütt: 
Uj  a  világ  nálunk  is  már,  hozsánna. 

Tűz,  vér,  láz,  újság,  boldog  változás, 
Csupa  teremtés  lángol  a  szemekben, 
örök  tavasz,  örök  forradalom 
Oh,  ékeskedjél,  mindig  ékesebben. 

Robogj  föl  Láznak  ifjú  serege, 
Villogj  tekintet,  világbíró  kardunk. 
Künn,   a  mezőkön  harsog  a  Tavasz, 
Harsogó  Tavasz,  kisérd  el  a  harcunk. 

A  TÚ2  CSIHOLÓJA 


Csak  akkor  születtek  nagy  dolgok, 
Ha  bátrak  voltak,  akik  mertek 
S  ha  százszor  tudtak  bátrak  lenni, 
Százszor  bátrak  és  viharvertek. 

Az  első  emberi  bátorság 
Áldassék  :  a  Tűz  csiholója, 
Aki  az  ismeretlen  lángra 
Ügy  nézett,  mint  jogos  adóra. 

Mint  egy  Isten,  hóban  vacogva 
Fogadta  szent  munkája  bérét : 
Még  ma  is  minden  bátor  ember 
Csörgedezteti  az  ö  vérét. 

Ez  a  világ  nem  testálódott 
Tegnaphoz  húzó.  rongy  pulyáknak: 
Legkűlömb  ember,  aki  bátor 
S  csak  egy  külömb  van,  aki :  bátrabb. 

S  aki  mást  akar,  mint  mi  most  van. 
Kényes  bőrét  gyáván  nem  óvja : 
Mint  ős-ősére  ütött  Isten : 
A  fölséges  Tűz  csiholója. 

ENYHE.  ÚJÉVI  ÁTOK 


Hogy  ragya  verjen,  marjon  mindenütt. 
Hogy  jöjjön  a  döghullák  varja 
Mindenkire,  aki  vén,  savanyú 
Akaratát  most  piszkosan  akarja 
Leikünkön  és  a  szennyes  Hunnián. 

Hogy  tébolyodva  lelje  meg  eszét, 
Hogy  lásson  egy  rövidke  órát. 
Melyben  halkulnak  a  gondolatok. 
De  hozzák  már  a  vétkek  megszabőját : 
Fráter,  gyermekeidben  bünhödöl. 

Kilángol  ez  a  sokszor  lecsöpült 
Ország :  vegyes,  vad  bánatával 
Es  hogyha  volna  Isten,  számító. 
Ki  kicsiny  bosszút  állani  nem  által. 
Latrainkra  tűzzel  lesújtana. 

Hogy  fussanak  rá  minden  nyavalyák. 
Hogy  a  törés  jő  kedvvel  törje. 
Akarásunkat  durván  az,  aki 
Bánatokig  és  átkokig  gyötörte : 
Ez  a  gazember  még  lakolni  fog. 

DAL  A  HAZUGSÁG-HÁZRÓL 

Pavlik  úrnak  küldőm 


Bécs  felől  sodrott  ősz  Duna-habok 
Titkukat  s  hozott  parancsukat  zúgják : 
Zsibongj  föl  újból,  szép  zsiványtanya, 
Ekés  kövekbe  fölburkolt  Hazugság, 
Száz  zsandárunk  és  katonánk  vigyáz 
Minden  vásárolt,  zsoldos  úri  bőrre: 
Paprika  Jancsik,  Pintye  Gligorok, 
Forverc,  előre. 

Bánatok,  kínok,  mint  vad  keselyük, 
Falánkoznak  a  milliók  szivébül 
S  mulasztott  étek,  öröm  és  gyerek 
Helyén  a  Burg  szuronyhatalma  épül. 
Megfojtódik  Európa  közepén 
Egy  szép  népség,  már  álomban  is  pőre. 
De  élnek  a  kufárok  8  vett  urak, 
Forverc,  előre. 

Ea  nézd,  világ,  e  rongy  komédiát. 
Hol  csüggedt  nézők  a  legnemesebbek, 
Hol  eladnak  sok  munkás-milliót 
Cudar,  eladó,  úri  keveseknek. 
Hol  az  Elet  ellen  összefog 
Cézári  gőgös  s  magyar  úri  dőre. 
Ahol  régi  dal  már  a  becsület, 
Forverc,  előre. 

De  egyszer  majci  meging  a  Palota, 
Főldindulőbban,  minél  jobban  késik 
S  meghallhatja  a  közönyös  világ 
Halottaknak  hitt  lelkek  ébredésit. 
A  Hazugság-ház  kap  új  lobogót 
Majd  a  Dunára  lenéző  tetőre, 
S  addig.  urak.  tűzre  az  olajat, 
Forvcrc,  előre. 

A  MEZÖHEGYESl  HÁBORÚ 

Vezérkarunk  főnőkének  küldőm 


Drága  istállókban  kényes  paripák. 
Tíznek  vagy  húsznak  millió  az  ára. 
De  piszkos  csatákban,  éjszakán,   ködön, 
Hurcolják  gyilkoló  próba-csatára 
A  fiainkat  Mezőhegyesen. 

Világ  bámulja  a  hős  komédiát 
(Nérók  új  cirkuszt  mindig  csak  kilelnek) 
S  a  kényes,  becézett,  drága  fajlovak 
A  puska-robra  horkanva   figyelnek : 
Durvult  a  világ  Mezőhegyesen. 

Egy  nagyúri,  hideg,  szemöldök-vonás 
S  tizenként  hullnak  síri,  hideg  földre 
örvendő  halál-sóhajjal  a  fiuk, 
A  többi  marsol  bután,  összetörve : 
Most  nincsen  pardon  Mezőhegyesen. 

S  hogy  százezreknek  a  szívén  már  dobol 
Nagy,  világgyúró  harcnak  a  dobossá. 
Hogy  komoly  játékot  akar  a  világ, 
Mely  rablott  hitét,  javát  visszahozza, 
Mit  is  sejtik  azt  Mezőhegyesen? 

Ideges  urak  s  ideges  paripák, 
Ma  az  övék  a  lelkűnk-testünk,  minden, 
De  veri  a  dobos  az  új  riadót, 
Szívről-szívre  adva  a  szíveinken, 
Titkon  zúg  már  tán  Mezőhegyesen. 

RÉa  ÉNEKEK  EKHÓJA 


Ne  kötődj  velem,  Sátán,  ne  kötődj. 
Fáj  még  a  seb  és  nem  hegged  hamar. 
Hát  igenis,  igenis,  igenis. 
Azért  éltem  tragikusan,  bután, 
Mert  a  sorsom  magyar. 

Lám.  mért  kergetted  el  mosolyom, 

E  szépen  betanultat. 

Hát  igenis,  igenis,  igenis, 

Most  már  megint  ezerszer  átkozom 

A  multat,  multat. 

E^  bánom  is  én,  bánom  is  én, 
Hogy  sírni  újra  merek 
S  hogy  kitört  ősi  barbárságom, 
Megvasaltságom  kinevetik 
A  vasalt  emberek. 

Rejtegettem  magamban,   mint  Halál 
Csúnya,  gyáva  gondolatát. 
Utálatos   mentséget 
S  mint  erdő  a  csenevész. 
Legutolsó  vadát. 

De  most  szökell  belőlem 
Fekete  Égig  futva : 
Hát  igenis,  igenis,  igenis, 
Eletem  magyar  átkok 
Fröccsölő  szégyen-kutja. 

Ne  kötődj  velem,  Sátán,   ne  kötődj, 

Láng-villád  mindent  fölkavar, 

Hát  igenis,  igenis,  igenis 

Csúf  és  borús  csak  az  az  életemben, 

Ami  magyar. 

A  GYÁVA  HATALMASOK 


Parancsolnak,  de  gyönge  hittel. 
De  elbánnak  a  komisz  szeliddel. 

S  ha  vár  a  népség  szépet  tőlük, 
Van  nekik  mindig  jó  fagyos  teljük. 

S  ha  jár  a  Sors  és  Sorsot  járat. 
Ok  gajdolnak  elébe  a  Nyárnak. 

Oh,  nagy  dolga  a  dolgosoknak 
Milyen  kevés  a  hatalmasoknsJc- 

Nagy  pulyaságban  milyen  gyávák 
Es  mégis  a  mi  erőnket  kivánják. 

MEGÁLLT  A  SORS 


Ha  voltatok  valamikor,  most   gyertek, 

Legendák,  örületek.  Jézusok 

S  Jézus-kori  kávé-szín  fejedelmek. 

Csodálatosak,   ajándékosak. 

Hajbókolok  jászol-bölcső  előtt. 

Hol  születik  örök-újból  a  Gyermek, 

Hol  születik  s  mindig  mi  születünk, 

Okvetetlen,  didergő  Jézusok 

S  talán  egy  a  többinél  Jézusabb  : 

Gyertek  már,  legendák,    őrületek. 

Józan,  szabályos  eszünkben  elhunynak 

Józan  szabályok,  mert  lángol  a  Föld, 

Mert  vér-szekérnyoma  van  a  Tejútnak, 

Mert  lángol  az  Ember,  lángol  az  Eg, 

Mert  látjuk  a  futóknak    seregét. 

De  nem  tudjuk,  avajjon  merre  futnak. 

Oh,  hogy  olyan  titkosak  a  futók 

S  hogy  néha  úgy  látszik :  a  Sors  megáll 

S  talán  megfagy  mindannyiunk  szíve, 

De  még  se,  hajrá,  mert  lángol  a  Föld. 

Iszonyatban  születnek  ma  a  kölykök 
S  a  most  haló :  dühödt,  vigasztalan : 
Minden  rém-lávát  a  hitünkre  öntött 
A  Nap,  ez  a  mindig  tréfálkozó. 

Ki  Jézust  és  néger  királyokat 
Ugyanazon  dőlyffel  köszöntött 
S  ki  úgy  adja  ma  a  derék  hitet. 
Mint  holnap  az  esztelen  tagadást 
S  ki  által  ma  nagy  Isten  a  szívunk 
S  holnap  talán  dühödt,  vigasztalan. 

Ma  áll  a  Sors  és  nyilainak  a  gondok 
S  vén  Sors  meddig  állsz    véres  gát  előtt. 
Meddig  járathat  véled  bús-bolondot 
Ember-kínunk  őstanuja.  a    Nap 
S  a  bölcs  királyok  s  bölcs   örületek 
EUtépik  a  Jézus-legenda-rongyot? 
Vagy  lehúzzuk  Egéről  a  Napot 
S  az  Ember  istenként    talpára  áll 
S  szitokkal  szól   a  véres  gát  előtt : 
Atugorlak  s  jöjjön  a  többi  is. 


117 


TARTALOMJEGYZÉK. 


OI<á*l 

Prológus 7 

A  TÍMzahozott  záazló  : 

A  veszélyek  Istene 11 

A  megunt  csatazaj 13 

Uj  rirágos  ifjúsággal      .        14 

A  Yisszakozott  zászló       16 

Város  megvétele  után 17 

Száz  hűségű  hűség 18 

Vidám  temetés  éneke 19 

A  visszajáró  májusok 20 

TOtakozni  és   akarni 21 

Szent  lehetetlenség  zsoltárja 22 

Hajh.  élet.  hajh 23 

Köszöntő  az  életre 24 

Fölkelések  és  feledkezések 2g 

A  magiuik   szerelme 28 

Röpülj,  piros    sárkányom .    .    .    •  29 

Holnapra  gyógyxiló  bánat 30 

£n  erőszakos  ifjúságom 32 

Még  mindig   háború 33 

Imádság  a  csalásért : 

Nő-kergető.  fényes  hazugság 37 

Elbocsátó   szép  üzenet 39 

Valaki  útravált  belőlünk 41 

Kérdés  kék  szemekhöz 43 

Hűség*  aranyos  kora 44 

A  kiüritett  ágyasház 46 

lm»*<»"g  a  csalásért 48 

Találkozás  egy  senkivel 49 

A  túlsó  part *  30 

Az  ismeretlen  Ada 51 

Vérmuzsikás,  csodálatos  harc •    .    •  52 

óh,' nagyszerű  szerelem • 53 

Beszélgetés  a  boszorkánnyal 55 

Hát  imigyen  sirok  : 

A  menekülő  lovas Ol 

A  megszépítő  fátuma 63 


119 


oia«i 

E«  sehogy  se  vagyok                  .    .         64 

Hát  imígyen  sírok 65 

A  csontvázak  kathedrálisában 67 

Zuhanás  a  semmibe 68 

Téli  alku  szememmel 69 

Ne   hagyjuk  el  magunkat 70 

A  lő  kérdez         71 

ifjú  karok  kikötőjében  : 

öreg  legény  szerelme 75 

Mert  senki  jobban 76 

A  szépítő  öregség  .        77 

Holnap*  is  így 79 

Ifjú  karok  kikötőjében 80 

Csupán  magamtól  búcsúzom    . 82 

Mert  túlságosan  akarlak 84 

Mikor  Szulamit  alszik 85 

A  vállad,  a  vállad 86 

A  bozót  leánya 88 

Az  angyaloknál  becsületesebben  ........  89 

Holnap  talán  elküldöm 90 

Azután  vége  volna .  91 

Fekete  virágot  láttál 92 

Szentlélek  karavánja  : 

Igaz,  uccai  álmok .         .         .    .  95 

Hogy  ma  vagyunk 96 

Ének  aratás  előtt 97 

Szent  Lélek    karavánja  .......  98 

Rengj  csak,  föld 100 

Mi  kacagunk  utoljára 101 

Barangolás  az   országban 102 

Rohanunk  a  forradalomba •  104 

Uj.  tavaszi  sereg-szemle 106 

A  tűz  csiholója       108 

Enyhe,  újévi  átok       109 

Dal  a  hazugság-házról    ....                           .    -  110 

A  mezőhegyesi  háború 112 

Régi  énekek   ekhója 113 

A  gyáva  hatalmasok       115 

Megállt  a  sors         116 


120 


PH      Ady,  3ndre 

3202      A  magunk  szerelme 

A35A17 

1913 


PLEASE  DO  NOT  REMOVE 
CARDS  OR  SLIPS  FROM  THIS  POCKET 

UNIVERSITY  OF  TORONTO  LIBRARY 


